O Bewild Brother σχεδιάζει μερικές από τις πιο ωραίες αφίσες που έχεις δει στην Αθήνα | Athens Voice\n19.05.2017 | 19:38\nO Bewild Brother σχεδιάζει μερικές από τις πιο ωραίες αφίσες που έχεις δει στην Αθήνα\nΟ ανερχόμενος graphic designer μοιράζεται τα 20 αγαπημένα του σχέδια και μια ιστορία γραφιστικής τρέλας\nΜε τόση ασχήμια γύρω μας, έχουμε ανάγκη για περισσότερα όμορφα πράγματα. Έχει ταλέντο, έχει άποψη κι έχει τον τρόπο να ξεχωρίζει. Από τα πόστερ μεγάλων και μικρών συναυλιών ή φεστιβάλ μέχρι την οπτική επικοινωνία που αναλαμβάνει για αγαπημένες μπάντες, ο Bewild Brother, κατά κόσμον Άγγελος Περγαντής υπογράφει με την αισθητική του μερικά από τα πιο πετυχημένα δρώμενα που συμβαίνουν στην πόλη. Θορυβώδης οπτικά εκεί που χρειάζεται και εύληπτος εκεί που πρέπει, δείχνει πως υπάρχει κι άλλος δρόμος για το design εκτός από αυτόν που ακολουθούν οι περισσότεροι. Χρειαζόμαστε περισσότερους τέτοιους. Μιλήσαμε μαζί του και ξεναγηθήκαμε στους σκληρούς του δίσκους.\nΠοια είναι η μεγαλύτερη πρόκληση στη δημιουργία ενός πόστερ κατά τη γνώμη σου;\nΤο να καταφέρεις το design να τραβάει τα βλέμματα και να ξεχωρίζει είτε βρίσκεται έξω στο δρόμο, είτε μέσα σε οθόνες, δηλαδή να προμοτάρει σωστά αυτό που κλήθηκε εξ αρχής να προμοτάρει.\nΤι ευθύνεται για την ενασχόλησή σου με το graphic design;\nΜεγαλώνοντας σε μία επαρχιακή πόλη μακριά από τα ροκεντρόλ δρώμενα και σε χρόνους που το ίντερνετ ήταν ακόμα σε πρώιμο στάδιο, μη ξέροντας ποιους καλλιτέχνες ή συγκροτήματα να ακούσω έπιασα τον εαυτό μου στις αγορές δίσκων να επιλέγει πάντα σύμφωνα με την καλαισθησία των εξωφύλλων τους. Ήταν ένα μικρόβιο που μάλλον υπήρχε μέσα μου και εκδηλώθηκε χρόνια αργότερα όταν λόγω έλλειψης χρημάτων πήρα την πρωτοβουλία να φτιάξω το πόστερ για το πρώτο live της μπάντας μου.\nBewild Brother. Τι σημαίνει για εσένα να είσαι «άγριος»;\nΤο όνομα BeWild Brother και όμως δεν πηγάζει από το «wild», αλλά από το «Bewilder» που σημαίνει προκαλώ σύγχυση.\nΠατάτα, σόρι. Και πού οφείλει την έμπνευσή του;\nΌλο αυτό ξεκίνησε από τη σύγχυση που μου προκαλούσε η μάνα μου με τις πολλαπλές αρνήσεις της γύρω από το θέμα της γραφιστικής και εγώ σε αυτήν με το να είμαι ένας γνήσιος τσογλαναράς. Πράγμα που κατάφερε μιας και δεν με άφησε ποτέ να το σπουδάσω. Και την ευχαριστώ.\nΖούμε στους καιρούς που το clopyright γνωρίζει δόξες. Ποια είναι η άποψή σου για τα πνευματικά δικαιώματα; Ισχύει τελικά πώς «πρωτότυπο είναι αυτό το οποίο κανείς δεν ξέρει από πού έχεις κλέψει;»\nΔυστυχώς έτσι πως έχει πλέον η κατάσταση τα πνευματικά δικαιώματα και αυτά που πρεσβεύουν, υπάρχουν μόνο στη θεωρία. Η τόση υπερπληροφόρηση προκαλεί το ελλιπές ενδιαφέρον του δέκτη για την αυθεντική ταυτότητα του πομπού-δημιουργού της πληροφορίας. Προσωπικά πιστεύω πως τα όρια αυτά είναι πολύ ρευστά και έχει να κάνει ξεκάθαρα με τις ηθικές αξίες του καθενός και στο τέλος με το πώς νιώθεις πως είσαι «σωστός». Πάντα είχα στο μυαλό μου την αποκάλυψη μίας ιδέας συνυφασμένης με τη κορυφή ενός παγόβουνου, ποτέ δεν θα μάθεις τι υπάρχει από κάτω, έτσι και εγώ πιστεύω στην όμορφη εκμετάλλευση μίας προ υπάρχουσας πληροφορίας αλλά ποτέ στην στυγνή αντιγραφή της. Τώρα αν κάποιος κοιμάται καλά με αυτό, ποιος είμαι εγώ για να τον κρίνω!\nΈχεις την τύχη να σχεδιάζεις για μπάντες που αρέσουν πολύ στον κόσμο. Ποιο εξώφυλλο δίσκου θα ήθελες να έχει την υπογραφή σου;\nΘα επιλέξω εύκολα τους Highly Suspect, μία μπάντα που εκτός από το θαυμασμό μου για τη μουσική τους, έχουν κερδίσει επάξια και το ενδιαφέρον μου για την αισθητική βαρύτητα που δίνουν σε κάθε τους κίνηση.\nΣε μια εποχή που το φολκλόρ βασιλεύει, απάντησες με πανκ ροκ αισθητική για την αφίσα του «Athens Street Food Festival». Πάσχει από προγονοπληξία το ελληνικό design ή όχι;\nΘεωρώ πως ο χώρος έχει αρκετά ταλέντα να επιδείξει με όρεξη και αστείρευτη αφοσίωση για αυτό που κάνουν. Για να αποφευχθεί βέβαια η τόσο καλά εδραιωμένη προγονοπληξία στο χώρο του ελληνικού Design, απαιτείται πίστη στη προσωπική αισθητική και θάρρος στην προώθηση της, τόσο από τον δημιουργό της όσο και από τον αρμόδιο της καλλιτεχνικής επιμέλειας, είτε αυτό είναι κάποια εκδήλωση, είτε προϊόν, merch, app κ.α.\nΤι κάνεις όταν στερεύεις από ιδέες;\nΒλέπω The Simpsons. Με χαλαρώνει τόσο πολύ που το αποτέλεσμα είναι πάντα επιτυχημένο με την επιστροφή μου στα designs.\nΤα προϊόντα πλέον μπορούν να διαφημιστούν με ελάχιστο κόστος στα social media αντί στα ΜΜΕ, οι επιχειρήσεις μπορούν να βρουν έτοιμους κώδικες για τις σελίδες τους σε πακέτα, τα apps που απλοποιούν τη διαδικασία παραγωγής ενός δημιουργικού αυξάνονται. Πόσο πιστεύεις πως αλλάζει η τεχνολογία την αγορά της επικοινωνίας;\nΗ τεχνολογία όπως και κάθε τι που έχει μεγάλο κομμάτι στη καθημερινότητα μας, όσο χρησιμοποιείται με λάθους τρόπους, μόνο λάθος αποτελέσματα θα μας δίνει ως αντάλλαγμα. Δεν θα ήθελα ποτέ να συνεργαστώ με κάποιον που βρίσκει την «αλήθεια του» σε designs μέσα από έτοιμα apps και κώδικες μόνο και μόνο για να γλιτώσει χρήματα και χρόνο. Αυτό για εμένα δηλώνει ξεκάθαρα την έλλειψη του να πάρει σοβαρά αυτό με το οποίο ασχολείται, άρα κατ' επέκταση και εμένα. Υπάρχουν πάρα πολλοί άνθρωποι στο χώρο που πιστεύουν ακόμα στην μοναδικότητα της μετάβασης από το πραγματικό, στον κόσμο του design και της προώθησης, με όρεξη για καινούργια πράγματα. Αυτοί για εμένα είναι οι λεγόμενοι μερακλήδες.\nΠερνάς πολλές ώρες στην οθόνη φαντάζομαι. Ποια ευχαρίστηση σου δίνει αυτή η δουλειά στο τέλος της ημέρας;\nΣίγουρα το γεγονός ότι ασχολούμαι με designs που βρίσκονται σε άμεση γραμμή με τον απλό κόσμο, δηλώνει το ενδιαφέρον μου για την ευχαρίστηση που σου προκαλεί ακόμα και η πιο μικρή αναγνώριση μέσα από αυτό, όπως και οτιδήποτε άλλο δημιουργικό. Σε πιο βαθιά νερά, η απόλυτη ευχαρίστηση μου έρχεται από την εμπιστοσύνη που μου δείχνουν οι συνεργάτες μου στο να γεφυρώνω το όραμα ανάμεσα σε αυτό που θέλουν να προωθήσουν και στο κόσμο στον οποίο απευθύνεται.\nΗ γραφιστική έχει τη δύναμη να επικοινωνεί μηνύματα και ιδέες. Οι εκλογές διεθνώς κρίνονται, κατά πολλούς, σε μεγάλο βαθμό από εκείνους που επενδύουν σε υλικό που διαχειρίζονται άνθρωποι που έχουν γνώση. Θα συνεργαζόσουν με κάποιο πολιτικό φορέα, όπως ο Shepard Fairey για παράδειγμα, εάν έπεφτε κάποια πρόταση στο τραπέζι ή όχι; Και γιατί;\nΑναφέρθηκες μάλλον τυχαία στο νούμερο ένα είδωλό μου όσον αφορά τις καλλιτεχνικές του φλέβες, αλλά όχι τόσο για τον τρόπο που χειρίζεται τα πολιτικά του πιστεύω μέσα από την τέχνη του. Ο παράγοντας Χ στην εξίσωση που αναλύουμε έχει να κάνει ξεκάθαρα με τον τόπο στον οποίο είσαι δραστήριος σαν artist. Τι εννοώ. Το να εδραιώσεις ένα clothing brand μέσα από φούτερ που χλευάζουν πολιτικούς σε ράφια με 100-δόλαρες ταμπέλες με βρίσκει παντελώς αδιάφορο, γιατί στο μυαλό μου αναλογικά με τα στάνταρ της χώρας μας, θα σκεφτόμουν πχ τον κύριο Λαζόπουλo, πράγμα που με αηδιάζει. Κάθε χώρα και κάθε λαός έχει τις δικές του σταθερές για το πώς «παίζεις» με τα κοινωνικο-πολιτικά κουμπιά του και αυτό είναι το σωστό κατά τη γνώμη μου. Όποτε αν τυχόν ο OBEY μου ζητούσε κάποιο collaboration σίγουρα δεν θα ήθελα αυτό να γίνει εδώ.\nΈχεις κάποια ιστορία γραφιστικής τρέλας που θα σου μείνει αξέχαστη;\nΠολύ φοβάμαι πως έχω και είναι μόνο μία. Το περασμένο Σεπτέμβριο ο Μάριος από την P90 μου ζήτησε να κάνω ένα πόστερ για το live των TORCHΕ εδώ στην Αθήνα. To design πλαισιωνόταν γύρω από μία τεράστια νυχτερίδα. Χωρίς πολλά πολλά το live έγινε και ήταν απίστευτο. Μετά το show o κιθαρίστας της μπάντας ρώτησε ποιος ήταν ο designer για το πόστερ και πως ήθελε να με γνωρίσει. Έκπληκτος έμαθα πως λίγους μήνες πριν, αφορμή για μεγάλη σύγχυση στο στρατόπεδο των TORCHE ήταν μία νυχτερίδα η οποία ούρησε στο μάτι του, με αποτέλεσμα την εισαγωγή του στο νοσοκομείο με βαριά προβλήματα υγείας. Χαρούμενος δήλωσε πως αυτό ήταν το αγαπημένο του πόστερ σε όλο το tour.\nΥπάρχει κάποιο μότο που σε εμπνέει και φροντίζεις να ακολουθείς σαν σχεδιαστής;\n«Stay Bold Ν' Don’t Forget The Details»\nΌταν οι πελάτες θέλουν τη δουλειά γρήγορα, φθηνά και καλή, τι κάνεις;\nΜετά από χρόνια εμπειρίας έχω μάθει πως τα «γρήγορα και φθηνά» δεν είναι ποτέ καλά, τα «φθηνά και καλά» δεν είναι ποτέ γρήγορα και τα «καλά και γρήγορα» δεν είναι ποτέ φθηνά. Παρ'όλα αυτά, για να μη γινόμαστε απόλυτοι, υπάρχουν πολλοί αστάθμητοι παράγοντες που χαρακτηρίζουν ποιοτικά και ποσοτικά το κάθε πρότζεκτ και είναι φυσιολογικό. Συνεπώς αυτό που κάνω είναι όσο μπορώ να μην αναλαμβάνω τέτοιες δουλειές, ούτως ώστε να μην απογοητεύεται κανείς από τους δυο στο τέλος, ούτε από θέμα χρόνου, αλλά ούτε και από θέμα χρημάτων η ποιότητας.


ΘΡΑΚΙΚΗ ΑΓΟΡΑ - Σοκαριστική αποκάλυψη για το Survivor - «Είχαν τον Πάνο Αργιανίδη σαν σκυλί έξω από την παράγκα!»\nΣοκαριστική αποκάλυψη για το Survivor - «Είχαν τον Πάνο Αργιανίδη σαν σκυλί έξω από την παράγκα!»\nΤετάρτη, 15 Μάρτιος 2017 23:18\n«Τον Πάνο, το πρώτο βράδυ που κοιμήθηκα εκεί πέρα, τον είχαν έξω σαν σκυλί! Κοιμόταν ο καημένος έξω από την παράγκα. Έγινε μια συζήτηση και όλοι έπεσαν πάνω του. Εγώ δεν μπορούσα να συμμετέχω σε συζητήσεις γιατί ήταν πρώτο μου βράδυ εκεί και το βγάλαν και κοιμήθηκε έξω το παιδί. Λες και τον έβαλαν τιμωρία. Μόνος του. Όχι δεν τον έδιωξαν, αλλά ο τρόπος που τον αντιμετώπισαν...» λέει ο Γουίλι Καλβουρτζής και συνεχίζει...\nΠερισσότερα σε αυτή την κατηγορία: « Φεύγει για Άγιο Δομίνικο; Μπαίνει στο Survivor; «Μόνο Εσύ» μας λένε ο ΒΟ με την Γεωργία Βρανά »


Την 23η νίκη του σε ισάριθμες αγωνιστικές στη φετινή σεζόν πανηγύρισε ο Παναθηναϊκός Superfoods | GoSports.gr\nΤην 23η νίκη του σε ισάριθμες αγωνιστικές στη φετινή σεζόν πανηγύρισε ο Παναθηναϊκός Superfoods\nApril 13, 2018 Βασίλης Κούρκουλας 57 Views 0 Comments Κολοσσός H Hotels, Παναθηναϊκός Superfoods\nΤην 23η νίκη του σε ισάριθμες αγωνιστικές στη φετινή σεζόν πανηγύρισε ο Παναθηναϊκός Superfoods που επικράτησε με 87-63 του Κολοσσού H Hotels στο ΟΑΚΑ. Οι «πράσινοι» παραμένουν αήττητοι και πρωτοπόροι στην Stoiximan.gr Basket League.\nΟ Τσάβι Πασουάλ είδε τους παίκτες του να ανεβάζουν ταχύτητα μετά από το δεύτερο δεκάλεπτο και με όπλο την άμυνα αλλά και την επιθετική πολυφωνία, καθώς σκόραραν και οι 12, ο Παναθηναϊκός Superfoods έφτασε στη νίκη, παρότι έμεινε μόλις στα 5/22 τρίποντα.\nΑπό την άλλη η ομάδα της Ρόδου είχε τα διπλάσια λάθη (15 έναντι 7) ενώ τελείωσε έχοντας 24/59 σουτ εντός παιδιάς.\nΟι φιλοξενούμενοι μπήκαν πιο δυνατά στο παιχνίδι και είχαν τον έλεγχο της αναμέτρησης με του σκορ σχεδόν σε όλη τη διάρκεια της πρώτης περιόδου. Το φινάλε του δεκαλέπτου βρήκε τις δύο ομάδες ισόπαλες με 22-22 όμως στη συνέχεια η εικόνα του αγώνα άλλαξε.\nΟι γηπεδούχοι πήραν το προβάδισμα, με τον Κολοσσό H Hotels να μειώνει σε 39-32 στο 15′. Με τον Όγκαστ και τον Μήτογλου οι γηπεδούχοι έτρεξαν ένα σερί 10-0 στο επόμενο τετράλεπτο προσπερνώντας με 49-32 στο 19′ και έκλεισαν το ημίχρονο έχοντας διψήφια διαφορά (49-36).\nΜε την έναρξη του δευτέρου μέρους, η διαφορά ανέβηκε σταδιακά και πάνω από τους 20 πόντους (61-39 στο 23:31) με τον Παναθηναϊκό Superfoods να έχει επιβάλει το ρυθμό του και στις δύο πλευρές του παρκέ. Μετά από το 70-48 της τρίτης περιόδου, ο Παναθηναϊκός έφτασε και στο +26 (76-50) στο 33′ με κάρφωμα του Αντετοκούνμπο ενώ τέσσερα λεπτά αργότερα ο ίδιος παίκτης με τον ίδιο τρόπο έκανε το σκορ 84-55. Η διαφορά έφτασε ως και το +30 (87-57) με τον Κολοσσό H Hotels να κάνει ένα σερί 6-0 στο τελευταίο δίλεπτο και να μειώνει σε 87-63.\nΆρης Λυκογιάννης (προπονητής Κολοσσού Η Hotels): «Τηρουμένων των αναλογιών και των συνθηκών, είχαμε μια σχετικά καλή παρουσία. Προερχόμασταν από ένα κακό παιχνίδι, χωρίς να έχουμε ιδιαίτερο χρόνο προετοιμασίας για να αναλύσουμε έναν αντίπαλο τέτοιου επιπέδου. Συν τον τραυματισμό του Τζόουνς, οπότε μια ακόμη λύση λιγότερη. Όλα τα παιδιά πάλεψαν όσο μπορούσαν. Στο α’ μέρος, όσο είχαμε ενέργεια, ήμασταν καλοί. Μετά, σταδιακά, ο Παναθηναϊκός ανέβαζε σταδιακά τον ρυθμό του, με αποτέλεσμα να ανοίξει η διαφορά. Θέλω να ευχηθώ καλή συνέχεια στον Παναθηναϊκό και καλή επιτυχία για τα παιχνίδια με τη Ρεάλ Μαδρίτης. Μακάρι να τα καταφέρει και να πάει στο Final Four. Εμείς, από μέρους μας, έχουμε τρία παιχνίδια για το τέλος της κανονικής διάρκειας και να διεκδικήσουμε τα playoffs».\nΤσάβι Πασκουάλ (προπονητής του Παναθηναϊκού Superfoods): «Είμαστε ικανοποιημένοι για μία ακόμα νίκη και για το γεγονός ότι συνεχίζουμε τη σωστή διαδρομή που ακολουθούμε, με διάθεση μεγάλη να συγκεντρωθούμε για το μεγάλο παιχνίδι που έχουμε την Τρίτη με τη Ρεάλ για τα προημιτελικά της Ευρωλίγκας».\n← Πανελλήνιο Εφήβων: Ηράκλειο-Άρης 41-68\nΕυχαριστήριο μήνυμα του ΠΑΣ Παλιάμπελα →


Ελευθεριάδου Εύη 16 Νοεμβρίου 2007 | 07:00\nΤα πάντα για το Φεστιβάλ\nhttp://tiff.filmfestival.gr Η νέα ιστοσελίδα του 48ου Φεστιβάλ Κινηματογράφου Θεσσαλονίκης λειτουργεί με όλες τις πληροφορίες που χρειάζεται ένας σινεφίλ για να επιλέξει τις ταινίες που τον ενδιαφέρουν. Το περιεχόμενο χωρίζεται σε εύχρηστες ενότητες, από όπου ο χρήστης βρίσκει εύκολα τις ταινίες του προγράμματος και πληροφορίες για τους συντελεστές. Επίσης, μπορεί να μάθει για τα «masterclass» (παρουσιάσεις) του Τζον Σέιλς, του Αλφόνσο Κουαρόν και των υπόλοιπων καλεσμένων του Φεστιβάλ.\nΚαθημερινές ανταποκρίσεις θα βρείτε στην ιστοσελίδα του Μovieworld (http://www. movieworld. gr/fest07).\n407 ελληνικοί ραδιοσταθμοί\nhttp://www.onradio.gr Ελληνικούς ραδιοφωνικούς σταθμούς από όλη τη χώρα αλλά και το εξωτερικό συγκεντρώνει το onradio.gr. Περιλαμβάνονται 407 σταθμοί που εκπέμπουν από την Ελλάδα, 45 αποκλειστικά στο Ίντερνετ και άλλοι τρεις από ελληνικά ραδιόφωνα του εξωτερικού. Το portal, που κλείνει δύο χρόνια λειτουργίας, επισκέπτονται καθημερινά 95.000 επισκέπτες. Σύμφωνα με τους υπευθύνους του site, οι περισσότεροι το επισκέπτονται από 10.00 έως 14.00. Οι σταθμοί είναι χωρισμένοι σε γεωγραφικές κατηγορίες και μπορούν να ακουστούν μέσα από τρία προγράμματα-players για την εξασφάλιση της καλύτερης ποιότητας ήχου.\nΣτον ιντερνετικό αέρα\nΆρχισε η πρώτη διαδικτυακή τηλεοπτική εκπομπή του zoo. gr με τίτλο «Το ρεzοομέ της εβδομάδας» με παρουσιάστρια τη Μαριλιάννα. Περιλαμβάνει θέματα κινηματογραφικά, θεατρικά, μουσικά κ.ά. και προβάλλεται κάθε Πέμπτη. Θα τη βρείτε στην κατηγορία «ψυχαγωγία» (http://www.zoo.gr/?id=64126&win=tvplayer).\nΤο δικό της κανάλι απέκτησε στο ΥouΤube η Όπρα Γουίνφρι με βίντεο από τα παρασκήνια του γνωστού τοκ σόου της και συνεντεύξεις με όσους έγιναν διάσημοι μέσω του ΥouΤube. Η εκπομπή της θα προβάλλει επίσης βίντεο που στέλνουν οι επισκέπτες (http://uk.youtube.com/oprah).


Το νέο τυρί κρέμα ADORO, με την υπέροχη, γνήσια γεύση, τη μοναδική, κρεμώδη υφή και την εγγυημένη ποιότητα ADORO, είναι ιδανικό για επάλειψη στο ψωμί και στα κράκερ, αλλά και ως συστατικό στα σάντουιτς. Θα απογειώσει, επίσης, cheesecake, σαλάτες, ζυμαρικά και άλλες αγαπημένες συνταγές. Κυκλοφορεί σε πολύ πρακτική, μοντέρνα συσκευασία των 200g.\nΗ ADORO, με την ευρύτατη γκάμα προϊόντων της –από τυριά έως βούτυρα και κρέμες γάλακτος- είναι , εδώ και πολλά χρόνια, ο καθημερινός βοηθός στην κουζίνα, τόσο για το απλό, καθημερινό τραπέζι, όσο και για τις πιο σύνθετες και ευφάνταστες δημιουργίες. Με το νέο τυρί κρέμα έρχεται να χαρίσει μία ακόμη πιο πλούσια γευστική εμπειρία στους καταναλωτές.\nΥπενθυμίζεται ότι όλα τα προϊόντα της οικογένειας ADORO εισάγονται στην Ελλάδα από την ΟΠΤΙΜΑ Α.Ε., τη μεγαλύτερη ελληνική εταιρεία στον χώρο των τυροκομικών προϊόντων. Στο χαρτοφυλάκιό της περιλαμβάνονται πολλά κορυφαία brands, όπως Ήπειρος, Λογάδι, Λεβέτι, Dirollo, Kerrygold, Ταλαγάνι κ.α.. Σημείο αναφοράς στη φιλοσοφία και τη δραστηριότητα της ΟΠΤΙΜΑ είναι η ποιότητα, η οποία διασφαλίζεται μέσω αυστηρότατων διαδικασιών και εφαρμογής των πιο εξελιγμένων διεθνών προτύπων.\nPrevious\tΠατρινό καρναβάλι και μπύρα ΜΑΜΟΣ και πάλι μαζί\nNext\tCherry is the new Wild! Σπάσε την Ρουτίνα με τη νέα γεύση Pepsi Wild Cherry που μόλις κυκλοφόρησε!


Μυτιλήνη: Νέες αφίξεις προσφύγων και μεταναστών. - ΤΟ ΚΕΝΤΡΙ\nHome Ελλάδα Επικαιρότητα Εσωτερική ασφάλεια Μυτιλήνη: Νέες αφίξεις προσφύγων και μεταναστών.\nΜυτιλήνη: Νέες αφίξεις προσφύγων και μεταναστών.\nΠαρασκευή, Μαΐου 22, 2020 Ελλάδα, Επικαιρότητα, Εσωτερική ασφάλεια,\nΣτη μια επέβαιναν 51 άτομα αφρικανικής και αφγανικής καταγωγής και στη δεύτερη 16 άτομα από τη Συρία και το Αφγανιστάν. Αφού ελεγχθούν όλοι από κλιμάκιο του ΕΟΔΥ, με βάση το πρωτόκολλο των μέτρων για την αντιμετώπιση της πανδημίας του κορονοϊού covid 19, θα τεθούν σε 14ήμερη απομόνωση.\nΑπό τις αρχές Μαΐου στη Μυτιλήνη, έφθασαν συνολικά πέντε βάρκες με 173 άτομα. Στα άλλα νησιά του βορείου Αιγαίου, οι ροές από τα μέσα του περασμένου Μαρτίου παραμένουν μηδενικές.


Τι μαγείρεψε η Φωτεινή Δάρρα στην Κύθνο;\nΑν και Ζακυνθινή, με λατρεία για τη Ζάκυνθο, η πολύ ανανεωμένη και πάντα όμορφη Φωτεινή Δάρρα βρέθηκε φέτος στις Κυκλάδες με μια σειρά από συναυλίες\nΗ ερμηνεύτρια Φωτεινή Δάρρα βρίσκεται στην πιο δημιουργική της περίοδο, καθώς μαγεύει ελληνικό και διεθνές κοινό. Στην πανσέληνο του Αυγούστου την περασμένη Κυριακή, τραγούδησε στην Παναγία Χρυσοπηγή στη Σίφνο, χώρος που για πρώτη φορά άνοιξε για συναυλία. Οι μουσικοί και συνεργατες της μιλούν για τη συνεργασία τους μαζί της ως μια εξαιρετική εμπειρία!\nΗ Φωτεινή δημιουργεί στη σκηνή ένα κλίμα εξαιρετικά παρεΐστικο με μαέστρο τον Γιώργο Παπαχριστούδη ( τον σύντροφο της) και μια υπέροχη ορχήστρα που περιοδεύει στην Ελλάδα, φέτος το καλοκαίρι. Η Φωτεινή Δάρρα και ο Γιώργος Παπαχριστούδης είναι αφοσιωμένοι στη μουσική και την τέχνη αλλά πάνω από όλα στο κοριτσάκι τους!\nΑύριο βράδυ με πανσέληνο τραγουδάμε στην πανέμορφη Σίφνο! @sifnos_island #greekislands #kyklades #concert #singer #greeksinger #singing #music #greekmusic #foteinidarra #pickoftheday #fullmoon\nΗ δημοσίευση κοινοποιήθηκε από το χρήστη Foteini Darra Official (@foteini.darra) στις 25 Αύγ, 2018 στις 11:32 πμ PDT\nΦανατική λάτρης του καλού φαγητού αλλά και της μαγειρικής, η Φωτεινή απόλαυσε τοπικές λιχουδιές κατα τη διάρκεια της παραμονής της στη Σίφνο και την Κύθνο, που είναι οι πιο πρόσφατοι σταθμοί της περιοδειας της. Ο φακός τη συνέλαβε στην κουζίνα της πασίγνωστης κυθνιώτικης ταβέρνας ''Το Στέκι του Ντέτζη'', οπου η μαγείρισσα Μοσχούλα, της αποκάλυψε μυστικά από τις υπέροχες συνταγές της. Μάλιστα η Φωτεινή δημοσίευσε φωτογραφία που αποτύπωσε τη στιγμή στον προσωπικό λογαριασμό της στο instagram!\nΤο ταξίδι της Φωτεινής συνεχίζεται.\nΜετά την Κρήτη, την Κύθνο και τη Σίφνο, επόμενος σταθμος στις 4 του Σεπτέμβρη είναι η Τήνος και 30 του Σεπτέμβρη η Ιστιαία. Αμέσως μετά επιστροφή στην Αθήνα όπου τον Οκτώβρη μαθαίνουμε ότι «ανοίγει πανιά» για νέους προορισμούς ετοιμάζοντας καινούργιες εκπλήξεις.\nΑυτή η σχέση κρατάει για πάντα!!! Το ταξείδι ξεκινάει ξανά! Αύριο στον Ανεμόμυλο στην Κάρυστο! Σας περιμένω #καρυστος #summertour #ελλαδα #singer #greeksinger #foteinidarra #music #concert #lovesinging #greekmusic #evia #karistos #summertour2018 #travelgreece #summertour2018 #blueoutfit #happy #happysinger\nΗ δημοσίευση κοινοποιήθηκε από το χρήστη Foteini Darra Official (@foteini.darra) στις 5 Αύγ, 2018 στις 12:35 μμ PDT


Κόκκινου φωτός θεραπεία απώλειας βάρους στο σπίτι: Τι είναι η φωτοθεραπεία και λειτουργεί όντως; - Glamourosity.eu\nΕίναι σέλινο με φυστικοβούτυρο καλό για την απώλεια βάρους\nΠώς να πείτε στο φίλο σας να χάσει βάρος\nΚόκκινου φωτός θεραπεία απώλειας βάρους στο σπίτι: Τι είναι η φωτοθεραπεία και λειτουργεί όντως;\nΦωτοθεραπεία, μια διαδικασία που περιλαμβάνει την έκθεση σε μια λάμπα που μιμείται το φως του ήλιου για να βελτιώσει τη διάθεσή σας. Ενώ η φωτοθεραπεία μπορεί να ακούγεται σαν τέχνασμα (τουλάχιστον σε μένα), στην πραγματικότητα λειτουργεί - αν χρησιμοποιηθεί σωστά, λέει η Kathryn Roecklein, αναπληρώτρια καθηγήτρια ψυχολογίας στο Πανεπιστήμιο του Πίτσμπουργκ, η οποία έχει μελετήσει το SAD.\nΣε αυτό το άρθρο, θα εξερευνήσουμε τη θεραπεία κόκκινου φωτός για την απώλεια βάρους: τι κάνει, πώς λειτουργεί και πώς μπορεί να σας βοηθήσει να χάσετε σωματικό λίπος και να επιτύχετε το ιδανικό σας βάρος. Μαζί με την απώλεια βάρους, η θεραπεία με κόκκινο φως χρησιμοποιείται επίσης για αντιγηραντική θεραπεία. Στην αντιμετώπιση του ελέγχου της παχυσαρκίας για άτομα που υποβάλλονται σε θεραπείες απώλειας βάρους, η θεραπεία με κόκκινο φως έχει αποδειχθεί ότι ενισχύει τα σωματικά αποτελέσματα των ερωτηθέντων. Μερικά μόνο από τα οφέλη που σχετίζονται με τη θεραπεία με κόκκινο φως περιλαμβάνουν: Υπάρχουν συντριπτικά στοιχεία που υποστηρίζουν τους λόγους για τους οποίους πρέπει να χρησιμοποιούμε τη θεραπεία με κόκκινο φως, γι' αυτό και ο Δρ. Τα φώτα LED, αν και δεν είναι τόσο ισχυρά όσο τα λέιζερ, είναι πολύ πιο προσιτά και καλύτερα για γενική χρήση. Αν σκέφτεστε να κάνετε θεραπεία με κόκκινο φως, να ξέρετε ότι δεν την χρειάζεστε για να χάσετε βάρος.\nΠροσφέρουμε συνεδρίες θεραπείας κόκκινου φωτός για απώλεια βάρους στη Νέα Υόρκη.\nΗ θεραπεία με κόκκινο φως και η απώλεια βάρους αποτέλεσαν πρωταρχικό επιχείρημα μεταξύ των υποστηρικτών και των επικριτών της θεραπείας. Σύμφωνα με το Photomedicine and Laser Surgery, το κόκκινο φως θα μπορούσε να επηρεάσει την πείνα, γεγονός που μειώνει την πρόσληψη επιπλέον λίπους στο σώμα. Θα χρησιμοποιήσετε το κόκκινο φως σύμφωνα με τις οδηγίες όπου θα λάβετε τη θεραπεία.\nΕπίσης, να είστε προσεκτικοί όταν αγοράζετε συσκευές κόκκινου φωτός.Τα φτηνά ραβδιά και οι μάσκες κόκκινου φωτός LED δεν έχουν την αξιοπιστία ή την ένταση του φωτός για να προσφέρουν μετρήσιμα θεραπευτικά αποτελέσματα. Η τόνωση της διάθεσης που συχνά προκύπτει από τη θεραπεία με κόκκινο φως μπορεί επίσης να βοηθήσει τους ανθρώπους να νιώσουν περισσότερα κίνητρα για άσκηση και καλή αυτοφροντίδα, γεγονός που προωθεί περαιτέρω την απώλεια βάρους. Οι ερευνητές διαπίστωσαν ότι το φως NIR και ένας συνδυασμός θεραπείας με φως κόκκινου/NIR μπορεί να αυξήσει τη μυϊκή μάζα, καθώς και να μειώσει τη φλεγμονή και το οξειδωτικό στρες στους μύες. Ακολουθούν μερικές συμβουλές που μπορούν να σας βοηθήσουν να μεγιστοποιήσετε τα ευεργετικά αποτελέσματα της υπέρυθρης φωτοθεραπείας ή της υπέρυθρης θερμοθεραπείας για την απώλεια βάρους.\nΜπορεί η θεραπεία με κόκκινο φως να μειώσει την αντίσταση στην ινσουλίνη και το σωματικό λίπος; Η θεραπεία με κόκκινο φως σε συνδυασμό με άσκηση έχει αποδειχθεί ότι μειώνει την αντίσταση στην ινσουλίνη και το σωματικό λίπος. Αυτό αποκαλύφθηκε κατά τη διάρκεια μελέτης ερευνητών από τη Βραζιλία, στην οποία συμμετείχαν 64 παχύσαρκες γυναίκες. Οι γυναίκες συμμετείχαν σε ένα πρόγραμμα 20 εβδομάδων που συνδύαζε την άσκηση (τρεις εβδομαδιαίες συνεδρίες αερόβιας γυμναστικής και άσκησης με βάρη) με θεραπεία με κόκκινο φως.\nΉταν μια θεραπεία με κόκκινο φως στα 635nm που αφορούσε την απώλεια βάρους και την αποτελεσματικότητα και την ασφάλεια της περιγράμματος του σώματος.\nΠαράλληλα με την ώθηση της κοινότητας ευεξίας για πιο προσιτές λύσεις απώλειας βάρους στο σπίτι, ο στόχος μας στο Rouge είναι να σας δώσουμε την ευκαιρία να απολαύσετε το ευρύ φάσμα των πλεονεκτημάτων της θεραπείας με κόκκινο φως, στην άνεση του σπιτιού σας και σε ένα κλάσμα του κόστους των τακτικών θεραπειών στην κλινική ή στο σπα.\nΜπορεί η θεραπεία με κόκκινο φως να βοηθήσει με την κυτταρίτιδα και την απώλεια βάρους;\nΔιεγείροντας τις κυτταρικές λειτουργίες, το LLLT υποστηρίζει φυσικά την απώλεια βάρους και αφήνει το δέρμα σας να φαίνεται αναζωογονημένο, με λιγότερη εμφάνιση κυτταρίτιδας. Με τόσες πολλές διαθέσιμες κλινικές μελέτες και έρευνες, η θεραπεία με Κόκκινο Φως έχει δείξει ότι διασπά την κυτταρίτιδα, ενισχύει τη μείωση του λίπους και υποστηρίζει την απώλεια βάρους.\nΠοια είναι η επίδραση του φωτός στην αντίσταση στην ινσουλίνη;\nΟι RCTs αναφέρουν ότι η οξεία έκθεση σε έντονο φως (>500-600 lux) το βράδυ αυξάνει την αντίσταση στην ινσουλίνη και αυξάνει τα μεταγευματικά επίπεδα ινσουλίνης, γλυκόζης και GLP-1, σε σχέση με το αμυδρό φως (<2-5 lux) [145, 146].\nΌπως αναφέρθηκε στις περιγραφές μας για το κόκκινο και το υπέρυθρο φως, η φωτοθεραπεία διεγείρει τα μιτοχόνδρια (την πηγή ενέργειας του κυττάρου) ώστε να αυξηθεί η οξείδωση της γλυκόζης. Ο τελευταίος μαγικός τρόπος για να χάσετε βάρος είναι το υπέρυθρο φως, επίσης γνωστό ως "θεραπεία με κόκκινο φως" ή "θεραπεία με χαμηλό φως".\nΜπορεί η θεραπεία με κόκκινο φως LED να σας βοηθήσει να χάσετε βάρος;\nΑυτή η μελέτη υποθέτει ότι η θεραπεία με κόκκινο φως LED που χρησιμοποιεί τεχνολογία λέιζερ κόκκινου φωτός 650nm προκαλεί λιπόλυση (διάσπαση των λιπιδίων) στο υποδόριο λίπος και έχει δυνατότητες ως μη χειρουργική θεραπεία απώλειας βάρους.\nΜπορεί το φως στο εγγύς υπέρυθρο (NIR) να σας βοηθήσει να χάσετε βάρος; Το εγγύς υπέρυθρο (NIR) και το υπέρυθρο (IR) φως διεισδύουν βαθύτερα στο σώμα σε σχέση με το κόκκινο φως. Για να προωθηθεί η απώλεια βάρους και να βελτιωθεί η σύνθεση του σώματος (η αναλογία μυών προς λίπος), είναι απαραίτητο να διεγερθεί ο μεταβολισμός σε βαθύτερο επίπεδο. Το υπέρυθρο φως έχει χρησιμοποιηθεί για τη μείωση της κυτταρίτιδας και για τη βελτίωση της σύστασης του σώματος και τη μείωση της φλεγμονής.\nΤι να περιμένετε από τη θεραπεία με κόκκινο φως;\nΤι να περιμένετε κατά τη διάρκεια μιας θεραπείας με κόκκινο φως . Σε αντίθεση με ορισμένες θεραπείες ομορφιάς, δεν αισθάνεστε πολλά με τη θεραπεία με κόκκινο φως. Μόλις ζεσταθεί το φως, θα νιώσετε λίγη θερμότητα στο δέρμα σας, αλλά οι περισσότεροι το βρίσκουν πολύ ήρεμο και χαλαρωτικό.\nΑπώλεια βάρους: Δεν υπάρχουν αξιόπιστες μελέτες που να υποστηρίζουν οποιαδήποτε οφέλη απώλειας βάρους από τη θεραπεία με κόκκινο φως. Μια μελέτη του 2016, την οποία συνυπέγραψε ο Michael Hamblin, ένας από τους κορυφαίους ερευνητές στον κόσμο στον τομέα της θεραπείας με κόκκινο φως, διαπίστωσε ότι οι αθλητές που εκτέθηκαν σε κόκκινο φως πριν και μετά την άσκηση είχαν ταχύτερη μυϊκή αποκατάσταση και αυξημένη μυϊκή ανάπτυξη. Μια πολύ καλύτερη λύση είναι τα πάνελ κόκκινου φωτός LED, τα οποία σας επιτρέπουν να επιτύχετε το βάρος-στόχο σας και να συνεχίσετε να χρησιμοποιείτε τη θεραπεία κόκκινου φωτός σε συνεχή βάση για να διατηρήσετε την απώλεια βάρους σας.\nΤέλος, τα πάνελ θεραπείας κόκκινου φωτός της Rouge διατίθενται σε διάφορα μεγέθη και τιμές, ώστε να μπορείτε να βρείτε την ιδανική συσκευή που θα σας βοηθήσει να επιτύχετε τους στόχους σας για απώλεια βάρους στο σπίτι και εντός του προϋπολογισμού σας.\nΤι είναι η θεραπεία με κόκκινο φως και πώς λειτουργεί;\nΧρησιμοποιεί λαμπτήρες LED για να λούσει το σώμα με φωτεινά κύματα στο κόκκινο και το εγγύς υπέρυθρο φάσμα. Το κόκκινο φως και το εγγύς υπέρυθρο (NIR) ανήκουν σε ένα στενό φάσμα του ορατού ηλιακού φωτός που έχει θεραπευτικές επιδράσεις στο ανθρώπινο σώμα σε κυτταρικό επίπεδο. Το κόκκινο και το NIR φως διεγείρει την κυτταρική ενέργεια.\nΤώρα που είστε εξοικειωμένοι με ορισμένους από τους τρόπους με τους οποίους η θεραπεία με κόκκινο φως μπορεί να προωθήσει τη μείωση του λίπους, έχετε αναμφίβολα κάποιες ερωτήσεις σχετικά με συγκεκριμένες εφαρμογές για θεραπείες με θεραπεία με κόκκινο φως. Η θεραπεία με κόκκινο φως, χρησιμοποιώντας μια ποιοτική συσκευή LED που παρέχει ισχυρή παραγωγή ενέργειας φωτός, μπορεί να σας βοηθήσει να χάσετε βάρος και να επιτύχετε τους στόχους σας. Η θεραπεία με φως στο εγγύς υπέρυθρο σε συνδυασμό με άσκηση έχει αποδειχθεί ότι μειώνει την αντίσταση στην ινσουλίνη και το σωματικό λίπος και ενισχύει τα αποτελέσματα της σωματικής άσκησης σε παχύσαρκες γυναίκες που υποβάλλονται σε θεραπεία απώλειας βάρους.\nΤι είναι η θεραπεία με κόκκινο φως και λειτουργεί;\nΗ θεραπεία με κόκκινο φως κερδίζει σιγά-σιγά τη φήμη του κοινού. Η θεραπεία κόκκινου φωτός υπάρχει εδώ και δεκαετίες. Ανακαλύφθηκε για πρώτη φορά από τη NASA σε μια προσπάθεια να αναπτυχθούν φυτά στο διάστημα και από τότε η τεχνολογία έχει χρησιμοποιηθεί για τη θεραπεία της τριχόπτωσης, τη φροντίδα του δέρματος, την επούλωση του σώματος και την απώλεια βάρους.\nΗ θεραπεία με κόκκινο φως μειώνει την κυτταρίτιδα;\nΗ θεραπεία με κόκκινο φως είναι ένας από τους ασφαλέστερους, φυσικούς και μη επεμβατικούς τρόπους αποτελεσματικής απώλειας βάρους και μείωσης της κυτταρίτιδας. Πιθανόν να είστε ακόμα μπερδεμένοι και να αναρωτιέστε "Η θεραπεία με κόκκινο φως βοηθά στη μείωση της κυτταρίτιδας;". Και η σύντομη απάντηση είναι: "Ναι, το κάνει" Συνεχίστε να διαβάζετε παρακάτω καθώς εξηγούμε τον μηχανισμό πίσω από αυτό.\nΗ θεραπεία με κόκκινο φως έχει αποδειχθεί ότι αυξάνει την παραγωγή μελατονίνης (η ορμόνη που σας κάνει να νυστάζετε) και πολλές μελέτες που εξετάζουν την αποτελεσματικότητα της θεραπείας με κόκκινο φως σε διάφορες παθήσεις έχουν ως παρενέργεια τη βελτίωση του ύπνου.\nΟι έρευνες δείχνουν ότι η θεραπεία με κόκκινο φως είναι ένα αποτελεσματικό εργαλείο για την καταπολέμηση της παχυσαρκίας και μπορεί να είναι το κομμάτι που λείπει από το παζλ στο ταξίδι σας για την απώλεια βάρους.\nΠόσο συχνά πρέπει να χρησιμοποιείτε τη θεραπεία με κόκκινο φως;\nΗ θεραπεία με κόκκινο φως είναι αποδεδειγμένα ασφαλής, χωρίς αρνητικές επιπτώσεις, και δεν υπάρχει χρόνος διακοπής μετά τις θεραπείες. Για αρχή, είναι καλύτερο να δεσμευτείτε σε τρεις έως πέντε συνεδρίες την εβδομάδα για τις πρώτες μία έως τέσσερις εβδομάδες και στη συνέχεια δύο έως τρεις φορές την εβδομάδα για τις επόμενες τέσσερις έως 12 εβδομάδες. Αλλά είναι ασφαλές να χρησιμοποιείτε περισσότερες από μία φορές την ημέρα.


Η Γενοκτονία των Ποντίων στη ζωγραφική του Γεωργίου Κόλα, στην έκθεση του Κ. Φωτιάδη | Pontos News\nΓιάννης Καλπούζος: Εμείς τι κάνουμε για να αναγνωριστεί η Γενοκτονία των Ποντίων;\n16 Μάιος 2016, 20:21 - Τελευταία Ενημέρωση: 16 Μάιος 2016, 17:47\nΤο έργο «Η Εκτέλεση» από τη συλλογή «Ποντιακή Γενοκτονία» (φωτ.:Gjergj Kola)\nΤο έργο «Προσφυγιά» από τη συλλογή «Ποντιακή Γενοκτονία» (φωτ.:Gjergj Kola)\nΤο έργο «Εκτέλεση της Ζωής» από τη συλλογή «Ποντιακή Γενοκτονία» (φωτ.:Gjergj Kola)\nΗ ζωή επεφύλαξε και σε αυτόν ξεριζωμό. Πριν από 15 χρόνια, ο διεθνούς φήμης, πλέον, καλλιτέχνης Γεώργιος Κόλα (Gjeorgj Kola) βρέθηκε από την Αλβανία στην Κοζάνη, όπου γνώρισε τους Πόντιους και έμαθε για τη Γενοκτονία από τους Νεότουρκους στις αρχές του προηγούμενου αιώνα. «Κόντεψα να μάθω ποντιακά» λέει στο pontos-news.gr, o Αλβανός καλλιτέχνης ο οποίος συμμετέχει με έργα του στην πολυθεματική έκθεση «Πόντος – Δικαίωμα και Υποχρέωση στη Μνήμη» του στενού φίλου του, καθηγητή Σύγχρονης Ιστορίας Κωνσταντίνου Φωτιάδη.\nΗ έκθεση φιλοξενείται από τις 16 έως τις 22 Ιουνίου στην αίθουσα εκδηλώσεων του Μετρό στο Σύνταγμα, στο πλαίσιο των εκδηλώσεων για τη 19η Μαΐου.\nΑφορμή για να τον αναζητήσουμε στάθηκε μια συγκινητική ανάρτηση του καθηγητή Φωτιάδη στο facebook, στην οποία μιλούσε για τον «φίλο και αδελφό Αλβανό καλλιτέχνη Γεώργιο Κόλα», με τις σπάνιες αρετές. Το ίδιο συγκινητικός –αλλά και καυστικός για κάποιους Πόντιους– ήταν όταν τον ρωτήσαμε για τη σχέση του με τον Κόλα. «Ο Γεώργιος είναι πιο Πόντιος από τους Πόντιους που έχω γνωρίσει εδώ, ποντιοπατέρες και μη, ποντιοκάπηλους και μη. Είναι ένας αγνός φίλος. Έχουμε μια αδελφική φιλία. Την αγάπη που παίρνω από αυτόν τον άνθρωπο δεν την πήρα από κανέναν Πόντιο. Πρόκειται για έναν πολύ μεγάλο και σπουδαίο καλλιτέχνη».\nΔυο λόγια για την πολυθεματική έκθεση του καθηγητή Κωνσταντίνου Φωτιάδη στο Σύνταγμα\nΤα λόγια του καθηγητή δεν άφησαν περιθώριο παρά να μιλήσουμε και με τον Αλβανό ζωγράφο που ζει πλέον στην Ιταλία και εργάζεται σε όλο τον κόσμο.\nΌπως είπε στο pontos-news.gr, συγκλονίστηκε μαθαίνοντας για τη Γενοκτονία των Ποντίων και θέλησε να αποτυπώσει στον καμβά τον πόνο και τον καημό που διέκρινε στα τραγούδια, όλα όσα του έλεγαν οι ηλικιωμένοι.\nΤι σας ενέπνευσε να κάνετε έργα με θέμα τη Γενοκτονία των Ποντίων;\nΒρέθηκα στην Ελλάδα, στο χωριό Αλιάκμονας της Κοζάνης, το καλοκαίρι του 1991. Είχα φύγει από την Αλβανία, αφήνοντας τη δουλειά μου ως καθηγητής γιατί όπως ξέρετε εκεί επικρατούσε μεγάλη αναρχία και υπήρχαν κοινωνικές και πολιτικές αναταραχές. Στον Αλιάκμονα φιλοξενήθηκα για μία εβδομάδα από δύο πολύ σεμνές και φιλότιμες οικογένειες. Ωστόσο έφυγα από εκεί γιατί μια άλλη οικογένεια από το χωριό Πλατανιά μου προσέφερε εργασία. Όλοι οι κάτοικοι του Πλατανιά είναι Πόντιοι και εγώ τον ένα μήνα που έμεινα εκεί κόντεψα να μάθω και την ποντιακή γλώσσα!\nΕντυπωσιάστηκα από το πόσο μεγάλη αγάπη εισέπραξα σε αυτό το χωριό, από μικρούς και μεγάλους. Εκεί ξεκίνησε και η «καλλιτεχνική μου καριέρα» στην Ελλάδα.Την αγάπη, τη στοργή και το πόνο, τα έβλεπα και τα αισθανόμουν κάθε στιγμή.\nΗ ποντιακή λύρα ακουγόταν στα αυτιά μου σαν φωνές αρχαίων Ελλήνων.\n'Ετσι προσπάθησα να μάθω τι λένε τα τραγούδια που έκρυβαν τόσο πόνο και καημό. Αλλά και οι χοροί τους με έκαναν να φαντάζομαι θεατρικές παραστάσεις στην αρχαιότητα. Δύναμη, χαρά και πόνο μαζί!\nΧρησιμοποιήσατε κάποιες συγκεκριμένες πηγές;\nΆρχισα να μαθαίνω για την Γενοκτονία των Ποντίων και κατάλαβα πως δεν ήταν μια απλή ιστορία της ανταλλαγής πληθυσμών. Η μακρόχρονη και αποτελεσματική συνεργασία μου με το μουσείο της Κοζάνης, με τον ιδρυτή του τον αξέχαστο Κωνσταντίνο Σιαμπανόπουλο μου έδωσε τη δυνατότητα να μάθω περισσότερα για το συγκεκριμένο θέμα. Το ίδιο και η επαφή μου με πολλούς ανθρώπους που στη συνέχεια έγιναν φίλοι μου, από τις διάφορες ποντιακές κοινότητες.\nΑπό τη σειρά «Εκτέλεση» της συλλογής «Ποντιακή Γενοκτονία» (φωτ.:Gjergj Kola)\nΌμως οι πιο σημαντικές ήταν οι συζητήσεις που έκανα με τους ηλικιωμένους οι οποίοι είχαν βιώσει σκηνές φρίκης στη διάρκεια της επιθετικής και δολοφονικής στάσης από το τότε επίσημο τουρκικό κράτος.\nΑυτή η εμπειρία έγινε αφορμή να προσπαθήσω με το δικό μου τρόπο να αποτυπώσω και εγώ τα γεγονότα, βασισμένος στις μαρτυρίες και τις τρομερές ιστορίες που άκουγα διαρκώς. Ζωγραφίζοντας τέτοιες θεματικές ενότητες είχα μια γραμμή. Στόχος μου είναι να δώσω κάπως συμβολικά την τεράστια διάσταση της μακάβριας πράξης, όχι όμως κάνοντας τον κόσμο να τρομάζει βλέποντας τα έργα αλλά να σκέφτονται και να σέβονται τις αδικοχαμένες ανθρώπινες ψυχές.\nΜε πόσα έργα συμμετέχετε στην έκθεση; Μπορείτε να μας πείτε δύο λόγια για τη συμμετοχή σας;\nΠριν από λίγες μέρες, ο φίλος μας καθηγητής Φωτιάδης μού ανακοίνωσε πως θα εκθέσει 20 έργα από τη συλλογή που έχω για τη Γενοκτονία μαζί με έργα άλλων ζωγράφων που έχουν επίσης ασχοληθεί με αυτό το θέμα στην Αθήνα. Συγκινήθηκα!\nΚάθε επαφή με τον κόσμο σημαίνει επικοινωνία και σεβασμό γιατί αυτά τα έργα έχουν de facto το μήνυμα διαμαρτυρίας για την τραγωδία που διαπράχθηκε σε βάρος της ανθρώπινης ζωής. Εναντίον παιδιών, των πιο ευαίσθητων και όμορφων πλασμάτων στον κόσμο, εναντίων μητέρων που φέρνουν στον κόσμο την ανθρώπινη ζωή, εναντίων αμάχων...\nΤο έργο «Η κραυγή της ορφανής» από τη συλλογή «Ποντιακή Γενοκτονία» (φωτ.:Gjergj Kola)\nΔεν νομίζω ότι λέγοντας λόγια για τα έργα μου βοηθάω. Μπορώ να σας πω όμως ότι χρησιμοποιώ απλά υλικά και απλές γραμμές για να επικοινωνήσω καλύτερα με τον κόσμο, να μπορώ να κοιτάω τους ανθρώπους στα μάτια. Οι συμβολισμοί μου είναι πολύ εύκολο να γίνουν κατανοητοί.\nΠαράλληλα αισθάνομαι πως αυτοί που βλέπουν τα έργα μου μπορούν να μπουν στο θέμα ομαλά, μέσα από μια ισορροπία της τεχνικής του υλικού και του θέματος, τα οποία επιθυμώ να εναρμονίζονται καλά ώστε να συμπληρώνουν τα κριτήρια που είναι απαραίτητα στην τέχνη της ζωγραφικής. Θέλω ο θεατής να φαντάζεται τι συμβαίνει πίσω από αυτό που παρουσιάζεται οπτικά.\nΠώς γνωριστήκατε με τον καθηγητή Κωνσταντίνο Φωτιάδη;\nΤο 2009 ήταν για μένα μια πολύ ενδιαφέρουσα χρονιά γιατί μου εμπιστεύτηκαν να ζωγραφίσω σε ένα πολύ σημαντικό ιστορικό κτήριο της Κοζάνης, στη Μητρόπολη. Παράλληλα όμως είχα εκθέσεις στην Ιταλία και στη Νέα Υόρκη. Σε αυτή την ατμόσφαιρα δέχτηκα πρόσκληση από το Παλαιοντολογικό Μουσείο της Πτολεμαΐδας για μια συνεργασία με τον λαϊκό πολιτισμό. Δέχθηκα την πρόσκληση με ενδιαφέρον. Αυτή η δουλειά, στη συνέχεια, παρουσιάστηκε στην Εθνική Έκθεση Λαϊκής Τέχνης στην Αθήνα και απέσπασε το πρώτο βραβείο.\nΟ καλλιτέχνης με την οικογένειά του, τον καθηγητή Φωτιάδη και την ποιήτρια Όλγα Ντέλα, στην παρουσίαση του εικονογραφημένου βιβλίου του «Τρεις θρύλοι της Αλβανίας» στο Παλαιοντολογικό Μουσείο Πτολεμαΐδας (2015)\nΗ ευγενική διευθύντρια του μουσείου, Σοφία Τέλιου Δεληδημήτρη, μου πρότεινε να κάνω μια αναδρομική έκθεση. Έτσι κι έγινε. Αμέσως μετά τα εγκαίνια της έκθεσης έφυγα στην Ιταλία. Στο διάστημα της απουσίας μου επισκέφτηκε την έκθεση ο αξιόλογος, και πλέον στενός φίλος μου, καθηγητής Φωτιάδης και εντυπωσιάστηκε από κάποια έργα στα οποία αναφέρομαι στους Ποντίους. Μου τηλεφώνησε από το μουσείο η Βαρβάρα Γκέκα για να διασυνδέσει με τον καθηγητή Φωτιάδη. Έτσι γνωριστήκαμε.\nΑπό αυτό το σημείο, θεωρώ πως ξεκινώ να ενδιαφέρομαι πιο ουσιαστικά για την ποντιακή γενοκτονία αλλά και γενικότερα την ποντιακή κουλτούρα καθώς αρχίζω να έχω λεπτομερή και επιστημονική εξήγηση σε υψηλό επίπεδο.\nΜιλώντας και συζητώντας κανείς με τον καθηγητή γίνεται πολύ πιο πλούσιος σε γνώση για αυτό το τόσο μεγάλο και γεμάτο πόνο θέμα.\nΤο να ασχολούμαστε και να ερμηνεύουμε το θέμα της Γενοκτονίας δεν σημαίνει πως προκαλούμε μίσος αλλά το ακριβώς αντίθετο, σημαίνει σεβασμό στις χαμένες ζωές και ψυχές, σημαίνει διαμαρτυρία για να μην ξαναγίνει το ίδιο κακό πουθενά στον κόσμο.\nΗ τέχνη συνοδεύει την ανθρωπότητα από την προϊστορική εποχή, γεννήθηκε μαζί με τον άνθρωπο και είναι απαραίτητη για τη ζωή, τη μνήμη· αποτελεί μεγάλο κομμάτι των αξιών και των ευαισθησιών των ανθρώπων γενικά.\n*Όλες οι φωτογραφίες παραχωρήθηκαν στο pontos-news.gr από τον Γεώργιο Κόλα για τις ανάγκες της συνέντευξης.\nΓεώργιος Κόλα, Κωνσταντίνος Φωτιάδης, Γενοκτονία των Ποντίων, Ημέρα Μνήμης Γενοκτονίας Ποντίων 2016, Αλβανια\nΚωνσταντίνος Φωτιάδης: Έχουμε ντοκουμέντα-όπλα με τα οποία θα κερδίσουμε την αναγνώριση της Γενοκτονίας (ρεπορτάζ)\n22 Μάρτιος 2016, 09:18


Κινέζοι μετέφεραν ολόκληρο αρχαίο δάσος για να το σώσουν! | ΠΕΡΙΕΡΓΑ - STRANGE\nHome ΚΟΣΜΟΣ Κινέζοι μετέφεραν ολόκληρο αρχαίο δάσος για να το σώσουν!\nΚινέζοι μετέφεραν ολόκληρο αρχαίο δάσος για να το σώσουν!\nΈνα ιστορικό δάσος 10.000 δέντρων και 50 ιστορικής αξίας κατοικίες κινδύνευσαν από την προγραμματισμένη κατασκευή μιας καινούργιας, μεγάλης τεχνητής λίμνης στην Κίνα. Εξανέστη ο επιχειρηματίας Ma Danong όταν ανακάλυψε ότι θα καταστρέφονταν τα ηλικίας 2.000 ετών καμφορόδεντρα. Και ξεκίνησε ένα δεκαετές πρότζεκτ μεταφοράς τους σε μια καινούργια τοποθεσία.\nΕπιπλέον, αποσυναρμολογήθηκαν 50 οικίες της εποχής της δυναστείας των Μινγκ και της δυναστείας των Τσινγκ. Βοτανολόγοι, μηχανικοί, ειδικοί στην αρχαία κινεζική αρχιτεκτονική επιστρατεύτηκαν από τον Ma. Της μεταφοράς, πλησίον της Σαγκάης, επέζησε το 80% των δέντρων. Μάλιστα, οι κατοικίες θα αποτελέσουν ένα τουριστικό θέρετρο εν ονόματι Amanyangyun. “Συνειδητοποίησα ότι ο μόνος τρόπος να προστατέψω και να τιμήσω την ιστορία μας ήταν να εμφυσήσω καινούργια ζωή και σκοπό σ’ αυτά τα παμπάλαια σπίτια και να επιτρέψω στα ιερά δέντρα που τα περιστοίχιζαν να εμψυχωθούν με ανανεωμένο πνεύμα” είπε ο Ma.


ΤΟ ΠΑΡΑΔΕΙΓΜΑ ΜΙΑΣ ΜΑΘΗΤΡΙΑΣ: Η Ειρήνη επέλεξε... ποίηση - ΠΑΤΡΙΣ\nΤΟ ΠΑΡΑΔΕΙΓΜΑ ΜΙΑΣ ΜΑΘΗΤΡΙΑΣ: Η Ειρήνη επέλεξε… ποίηση\nΑπό Κατερίνα Μυλωνά\t Στις Σεπ 18, 2019\nΗ Ειρήνη Αλούμπη, μαθήτρια της Α’ τάξης του 13ου Λυκείου Ηρακλείου πειραματίζεται με το γράψιμο από πολύ μικρή ηλικία\nΜόλις πριν από λίγες ημέρες πέρασε τη μεγάλη πόρτα του Λυκείου, αλλά έχει ήδη αποφασίσει πού θα δώσει την καρδιά της, αφού η ποίηση την έχει κατακτήσει εδώ και χρόνια!\nΗ Ειρήνη Αλούμπη, μαθήτρια της Α΄ τάξης του 13ου Λυκείου Ηρακλείου, είδε πριν από λίγες εβδομάδες κάποια ποιήματά της να αναρτώνται στην ιστοσελίδα του εκδοτικού οίκου “Υδρόγειος”, γεγονός που αποτελεί σημαντική διάκριση για τη δουλειά της.\nΗ Ειρήνη πειραματίζεται με το γράψιμο από πολύ μικρή ηλικία. Αγαπά την ποίηση καθώς ήταν το πρώτο λογοτεχνικό είδος που της κέντρισε το ενδιαφέρον. Ασχολείται, όμως, και με τη συγγραφή διηγημάτων, παραμυθιών, μικρών ιστοριών.\nΤα τελευταία χρόνια έχει διακριθεί σε μαθητικούς λογοτεχνικούς διαγωνισμούς πεζού λόγου και ποίησης. Έργα της έχουν δημοσιευτεί σε λογοτεχνικά περιοδικά και ανθολογίες.\nΑποφοίτησε από το 11ο Γυμνάσιο Ηρακλείου, ένα σχολείο που τώρα την καμαρώνει.\nΗ φιλόλογός της, κ. Μαρία Φιολιτάκη, ήταν από τους ανθρώπους που τη στήριξαν και την ενθάρρυναν να λάβει μέρος σε διαγωνισμούς.\nΘέλει να σπουδάσει Ψυχολογία, όμως δεν θα εγκαταλείψει ποτέ την ποίηση\nΗ πρώτη της επαφή με τη λογοτεχνία ήρθε τυχαία, έμαθε για το εργαστήρι δημιουργικής γραφής της κ. Μαρίας Δασκαλάκη και σκέφτηκε ότι η συγκεκριμένη απασχόληση θα είχε ενδιαφέρον.\nΆρχισε από την Α΄ Γυμνασίου και στην πορεία ανακάλυψε ότι έχει ταλέντο στην ποίηση, έτσι η κ. Δασκαλάκη τη βοήθησε να το αναπτύξει με σημαντικά μέχρι σήμερα αποτελέσματα.\nΟι αγαπημένες της συγγραφείς είναι η Ζωρζ Σαρρή και η Άλκη Ζέη ενώ από τους ποιητές ξεχωρίζει, μεταξύ άλλων, τον Τάσο Λειβαδίτη και τον Οδυσσέα Ελύτη.\nΣτο σχολείο προτιμά τα Κείμενα και την Ιστορία.\n“Η δημιουργική γραφή με βοηθάει να εκφράζομαι όταν δεν μπορώ να μοιραστώ τα συναισθήματά μου με κάποιον άνθρωπο, παίρνω λέξεις από μια κόλλα χαρτί.\nΒλέπω την καθημερινότητα ενός τρίτου ή τα δικά μου βιώματα, όσα δεν μπορούν να καταλάβουν οι άλλοι, και τα μεταφέρω στο χαρτί” περιγράφει στην “Π”.\nΌνειρό της είναι να σπουδάσει Ψυχολογία, της αρέσει να μιλάει με τους ανθρώπους, να αναλύει σκέψεις και συναισθήματα, να βοηθάει τους γύρω της. Ιδιαίτερα, θέλει να ασχοληθεί με παιδιά, τα οποία βλέπει ότι αντιμετωπίζουν πολλά προβλήματα.\nΤην ποίηση, όμως, δε θα την εγκαταλείψει ποτέ και όραμά της είναι τα ποιήματα να λάβουν τη θέση που τους αξίζει στις προθήκες των βιβλιοπωλείων ενώ θα ήθελε να αγαπήσουν την ποίηση και μικρότερες ηλικίες.\nΜπορεί κανείς να δει ένα μικρό μέρος της δουλειάς της Ειρήνης στην ιστοσελίδα\nΣιωπή τα λόγια\nπου φυσάς μπροστά στο γελαστό πρόσωπό μου\n-λύτρωση για τον κάθε άνθρωπο το κοίταγμα στα μάτια.\nΚαι τρέχει η ανάσα,\nσαν βάλσαμο αλύτρωτο\nψάχνει τρόπο διαφυγής,\nαπό εσένα μονάχα\nπου κουρνιάζεις στο κεφάλι μου σαν δαντελένιος ήλιος.\nΝα χαμογελάσει το στόμα προσπαθεί\nκαι ανίκανο απλά μένει.\nΤο σώμα πέφτει σε έναν άδικο ύπνο.\nΘόρυβος απλώθηκε παντού.\nΚαι το παιδί έκλαψε.\nΕύκαμπτα δάχτυλα ξέρουν να πατούν\nμε μαεστρία τον ρυθμό.\nΜε όλη την ψυχή και το άδολο μυαλό,\nτο κορίτσι μπορεί.\nΜπορεί να κρύψει την ζωντάνια από το σκοτάδι\nπου επιφυλάσσει το παράδοξο μέλλον\nκαι με νάζι να σκορπίσει τα πιο όμορφα χαμογέλα.\nΜόνο το κορίτσι ξέρει.\nΤο κορίτσι με το πιάνο.\nεγώ που τριγυρίζω στις άκρες του μυαλού σας.\nΕδώ το άτυχο,\nαπό τον κόσμο σας παιδί.\nΩ, μην τρομάζετε από εμένα,\nαλλά από τις τύψεις που θα σας φάνε αργά\nσαν το σαράκι.\nΕδώ και κάτι χρόνια αλυσοδεμένος\nαπό τα χνάρια του παρόντος\nκι από το μίσος μου για εσάς.\nΑπλά δώστε μου πίσω την ζωή μου.\nΠήραν πρώτα φωτιά τα σωθικά μου,\nχωρίς μάνα ή πατέρα\nαπό την πιο δύσκολη θάλασσα.\nΩ, μη θαρρείτε πως ζητώ τίποτα για μένα,\nαλλά για όλους εμάς τους αβοήθητους,\nνα ανάψετε μια φλόγα\nκαι η ζωή να δώσει το νήμα της,\nνα μπλεχτούμε μέσα.\nΨάχνουν τον μπατζανάκη για τον εμπρησμό στο ξυλουργείο\nΒΟΑΚ δεν έχουμε, αλλά ο… καβγάς ξεκίνησε για τα διόδια


Sportingbet: Μεγάλες αποδόσεις στο Ελληνικό Πρωτάθλημα! (17/04/21)\nΑρχική Άρθρα Στοιχηματικών Sportingbet: Μεγάλες αποδόσεις στο Ελληνικό Πρωτάθλημα! (17/04)\nΟι «μάχες» για τη σωτηρία στην πρώτη κατηγορία του ελληνικού ποδοσφαίρου μονοπωλούν το ενδιαφέρον των εγχώριων αναμετρήσεων. Τα ματς παίζουν στην Sportingbet!\nΑθλέτικ Μπιλμπάο – Μπαρτσελόνα: Οι μεγαλύτερες διοργανώσεις «παίζουν» σε Live Streaming* στην Sportingbet! |21+ *ισχύουν όροι & προϋποθέσεις\nBet365: Το Έβερτον - Τότεναμ με κορυφαίες αγορές\nΒόλφσμπουργκ - Μπάγερν σήμερα στην Goalbet με 1000+ ειδικά στοιχήματα (17/04)


Dedousi Eleni: Παίζει τα ρέστα του το βαθύ ΠΑΣΟΚ\nΜόνο την παραπομπή σε δίκη του… Σωκράτη δεν έχουν επικαλεστεί ακόμα οι επίζηλοι «διασώστες» του Ευάγγελου Βενιζέλου. Έχουν βγάλει από το «χρονοντούλαπο της Ιστορίας» όλους τους σκελετούς και βομβαρδίζουν ανελέητα όσους μιλάνε για πιθανή ποινική ενοχή του ενός από τους συγκυβερνήτες της χώρας. Γαλάζιοι, πράσινοι και άλλοι προφέσορες προθυμογράφοι της τηλεοπτικής λεγόμενης επικοινωνίας και της έντυπης δημοσιογραφίας και παραδημοσιογραφίας, κάθε μέρα κτίζουν «σιδηρούν παραπέτασμα» περί τον Βενιζέλο, μην τυχόν και κλονισθεί η σωτήρια συγκυβέρνηση. Και τα παίζει όλα το σύστημά τους: από κούφιους υβριστικούς λεονταρισμούς μέχρι διαγραφές βουλευτών.\nΑυτοί που έχουν γούστο, είναι οι νοσταλγοί και τα πρωτοπαλίκαρα του αμετανόητου διαπλεκόμενου ΠΑΣΟΚ. Βγάζουν από τις τσέπες τους ό,τι έβγαλαν στο παρελθόν και παίζουν τα ρέστα τους. Όσοι απέμειναν απʼ αυτό το βαθύ ΠΑΣΟΚ, μπαίνουν με φόρα στον καυγά και φορτώνουν στον Γ. Παπακωνσταντίνου, εκτός από τις δικές του αμαρτίες, και τις δικές τους. Επίσης τωρινές και πολύ παλιές αμαρτίες τους τις φορτώνουν στον… ΣΥΡΙΖΑ!\nΈχω ξαναγράψει ότι δεν υπάρχει βρόμικη χρονιά, όπως διέδωσε τότε -με υπουργό Δικαιοσύνης τον Φώτη Κουβέλη- και καθιέρωσε με το δήθεν «βρόμικο ʼ89» ο Λευτέρης Παπαδόπουλος. Υπάρχει βρόμικο χρήμα, όπως κατέγραψε πολλούς κατόχους του και ο Ερβέ Φαλτσιάνι, μεταξύ άλλων, στη λεγόμενη «λίστα Λαγκάρντ». Τότε θα τα πούμε για καλά, όταν αποκαλυφθούν όλοι αυτοί κι απʼ όλες τις λίστες. Από δω ξεκινά και η διαφορά, με όσους καταλογίζουν ενοχή μόνο σʼ έναν πολιτικό.\nΤα χιόνια που μας ζώνουν αυτές τις μέρες θα τʼ αντέξει με κάθε τρόπο ο λαός μας. Αυτό που δεν θʼ αντέξει είναι η θανατερή παγωνιά των νέων ληστρικών φορολογικών μέτρων και περικοπών στους μισθούς και συντάξεις. Και τότε σίγουρα θα κάψει όλα τα κούτσουρα της διεφθαρμένης συστημικής κλεπτοκρατίας. Κι αυτή τη φωτιά δεν μπορούν να την αναχαιτίσουν οι στημένες δύο κάλπες της Βουλής. Μόνο με τη μεγάλη εθνική κάλπη θα ζεσταθεί επιτέλους ο λαός μας…\nΑναρτήθηκε από eleni dedousi στις 12:24 π.μ.


Άνοιξε πριν λίγες εβδομάδες και σχεδόν αμέσως έστρεψε το ενδιαφέρον όλων στην πιο "άγρια" πλευρά της Μυκόνου. Στο νοτιοανατολικό άκρο του νησιού, το The Wild βρίσκεται δίπλα στο μικρό ψαροχώρι "των Άγριων" όπως είναι γνωστό, αφού οι κάτοικοι του είχαν τη φήμη των πιο γενναίων και ατρόμητων ψαράδων της Μυκόνου.\nΑπλή, ακατέργαστη, άγρια, αυθεντική και απίστευτα όμορφη. Αυτή είναι η Μύκονος του The Wild. Το πολυσυζητημένο νέο ξενοδοχείο του νησιού μόλις άνοιξε, στρέφοντας αμέσως το ενδιαφέρον όλων στη λιγότερο προβεβλημένη πλευρά του νησιού. Στα νοτιοανατολικά, μετά τις κοσμοπολίτικες παραλίες και λίγο πριν φτάσει κανείς στο ανατολικό άκρο του Καλαφάτη, βρίσκεται ένα καλά κρυμμένο μυστικό. Το μικρό ψαροχώρι των "Άγριων", ένας απομονωμένος οικισμός με τη φήμη των πιο ατρόμητων ψαράδων του νησιού. Ένα σημείο ανέγγιχτο από το χρόνο με απέραντη γαλάζια θέα στο Αιγαίο.\nΣε αυτό το σημείο ο Αλέξανδρος και ο Φίλιππος Βαρβέρης δημιούργησαν το The Wild. Έχοντας και οι δύο αρκετά χρόνια εμπειρίας τόσο στο χώρο του design (Moda Bagno και Interni) αλλά και στην εστίαση (Interni the restaurant και Ftelia Beach Club στη Μύκονο, 21 στην Κηφισιά ) έκαναν το επόμενο βήμα στο χώρο της φιλοξενίας. Όπως λέει ο Αλέξανδρος:\nΤην ιδέα της φιλοξενίας την είχαμε στο μυαλό μας πολλά, πολλά χρόνια. Δεν το προχωρούσαμε ώσπου εμφανίστηκε αυτό το μαγικό, το κρυμμένο μέρος στη Μύκονο που ερχόμασταν από παιδιά, αλλά δεν το γνωρίζαμε. Ήταν έρωτας από την πρώτη ματιά. Φτιάξαμε τα πάντα από την αρχή -όταν πήραμε το κτίριο ήταν ένα ερείπιο- και πλέον το The Wild είναι ένα σύγχρονο, διαφορετικό ξενοδοχείο με 42 δωμάτια\nΈνα από τα μεγαλύτερα πλεονεκτήματα του ξενοδοχείου είναι σίγουρα η τοποθεσία του. Τόσο διαφορετική και ανέγγιχτη, σαν ταξίδι στο χρόνο, σε μια άλλη εποχή της Μυκόνου με μια μαγική παραλία ακριβώς μπροστά του. Κατεβαίνεις μια σκάλα και βρίσκεσαι σε έναν άγνωστο έως τώρα παράδεισο. Η αισθητική του The Wild ακολουθεί το ύφος της ιδιαίτερης αυτής περιοχής της Μυκόνου. Σύμφωνα με τον Αλέξανδρο η αυθεντικότητα είναι η λέξη κλειδί και η κεντρική ιδέα:\nΠιστεύω το πιο σημαντικό που έχουμε -μετά τη φυσική ομορφιά- είναι η αυθεντικότητα μας. Το ξενοδοχείο είναι απλό, άνετο και λίγο "ακατέργαστο" αλλά και πολυτελές εκεί που πρέπει. Σκεφτήκαμε ποια είναι τα στοιχεία εκείνα που ξεχωρίζουμε εμείς όταν ταξιδεύουμε, ποια κάνουν εμάς χαρούμενους και αυτά προσπαθήσαμε να δώσουμε στους φιλοξενούμενους μας\nΆλλωστε το "The Wild” είναι σίγουρα μια διαφορετική πρόταση διαμονής για ένα νησί σαν τη Μύκονο. Απευθύνεται στον ταξιδιώτη που θέλει να ξεκουραστεί, να ζήσει μια διαφορετική εμπειρία, να δει μια άλλη όψη της Μυκόνου και βέβαια να δοκιμάσει και αυθεντική ελληνική κουζίνα καθώς το εστιατόριο του ξενοδοχείου, η "Taverna” σερβίρει γεύσεις 100% ελληνικές. Ήδη ο μουσακάς και τα γεμιστά έχουν φήμη που φτάνει μέχρι τη Χώρα.\nΣτοκχόλμη: βιομηχανικό look και σκανδιναβικές γεύσεις στο...


Ένα νησί χωρίς θάλασσα - Ιδεοστρόβιλος\nBaden Baden, Bad Mergentheim, Bad Kissingen, Bad Bocklet, Bad Ems, Bad Brückenau, Bad Nauheim, Bad Kreuznach και άλλες πολλές με το συνθετικό Bad, λουτρό δηλαδή, και δεν ξέρω ποιά απ’όλες είναι η πιο ωραία. Είναι τόσο περιποιημένες, όμορφες, καθαρές, τακτικές, με κομψά παλιά ή καινούρια κτήρια, με άφθονα λουλούδια και συντριβάνια στα πάρκα, με πολλά παγκάκια για να ξεκουράζονται οι ηλικιωμένοι, με πισίνες και πηγές απ’όπου τρέχουν άφθονα τα ιαματικά νερά γεμάτα σίδηρο, θειάφι και άλλα πολλά μέταλλα και διάφορα στοιχεία. Και δίπλα σ’όλ’αυτά θα βρείτε συνήθως κανένα κάστρο ή παλάτι ιπποτών, συμπαθητικά καφέ για να δοκιμάσετε ένα γλυκό και εστιατόρια για να φάτε σνίτσελ με πατάτες και να πιείτε μια μπύρα. Gemütlich λένε οι Γερμανοί, cozy οι Αμερικάνοι: είναι ό,τι ζεσταίνει το σώμα και την ψυχή, ό,τι προσφέρει ηρεμία, χαλάρωση, οικειότητα, ένα ευχάριστο περιβάλλον δηλαδή.\nΜπορεί ν’αρχίσεις να εξευτελίζεσαι και με άλλους τρόπους: να τα κάνεις πάνω σου, να ρίχνεσαι στη νοσοκόμα ή ακόμα και στις συγγενείς σου που έρχονται να σ’επισκεφτούν. Κι αν όλα τα παραπάνω δεν είναι αρκετά, υπάρχει ο καταρράκτης, η βαρηκοΐα, το εγκεφαλικό, το έμφραγμα, η νόσος του Πάρκινσον και ό,τι άλλο μπορεί να βάλει ο νους σου.


Now showing items 380-399 of 566\nTitle: Παγώνα Αθανασίου: μια διερεύνηση των ερμηνευτικών της χαρακτηριστικών.  Author: Φλωροσκούφη, Διαλεχτή Date: 2016-09-26\nTitle: Παναγιώτης Μιχ. Αχειλάς, ένας Μικρασιάτης μουσικός στο Βόλο  Author: Σαρικάκης, Χαράλαμπος Date: 2014-07-03 Full Text available\nTitle: "Πανδώρα" η φιλαρμονική του δήμου Κοζάνης: η ιστορική και μουσική αναδρομή της φιλαρμονικής και οι δυνατότητες εξέλιξής της.  Author: Λαδόπουλος, Δημήτριος Date: 2016-12-14\nTitle: Πανηγύρι Αγίου Ιωάννη Φιλοθέης Δωρίδος.  Author: Φωλιάς, Δημήτριος Date: 2020-01-29\nTitle: Παράδοση και ανανέωση στο συνθετικό έργο του Αθανάσιου Καραμάνη. Οι υφολογικές και σημειογραφικές του καινοτομίες όπως αποτυπώνονται στα 8 πρώτα εωθινά.  Author: Λαφτσιδής, Κωνσταντίνος Date: 2016-06-23\nTitle: Περί κατασκευής του τρίχορδου μπουζουκιού: σκέψεις και εμβάθυνση οργανοποιών σε ειδικά ζητήματα.  Author: Ζήκας, Αθανάσιος Date: 2016-10-21 Full Text available\nTitle: Περιοδικό αρχείον πόντου: Αποδελτίωση μουσικών καταγραφών-πληροφοριών.  Author: Ιωαννίδης, Παναγιώτης Date: 2019-11-01\nTitle: Πηλιορείτικος γάμος: μια επινοημένη παράδοση από τον πολιτιστικό σύλλογο Ορμίνιο, το 1965 στην Πορταριά Πηλίου.  Author: Βούλγαρης, Αντώνης Date: 2016-06-22 Full Text available\nTitle: Πνευματική κίνηση και μουσική ζωή στα Επτάνησα, από την αρχή της Ενετικής κυριαρχίας μέχρι τον 20ό αιώνα  Author: Γραμμένου, Μάρθα Date: 2014-07-23\nTitle: Πολιτική και Eurovision: Το παράδειγμα των πολιτικών μηνυμάτων επί σκηνής στα τραγούδια του διαγωνισμού την περίοδο 2000-2016.  Author: Δήμος, Θεόδωρος Date: 2017-12-11 Full Text available\nTitle: Πολιτική, μουσική και η αριστερή νεολαία της μεταπολίτευσης: ανάλυση μιας πολύσημης σχέσης μέσα από τα έντυπα των στρατευμένων νέων.  Author: Αλεξιάδης, Βασίλειος Date: 2016-12-14 Full Text available\nTitle: Πολιτισμική ταυτότητα και μετανάστευση: βραζιλιάνικα χορευτικά συγκροτήματα στην Αθήνα.  Author: Λαμπρίδης, Πέτρος Date: 2016-12-12\nTitle: Πολιτισμός και θεσμοί στη νεότερη ιστορία της Βέροιας.  Author: Σαραγάτσης, Ευάγγελος Date: 2015-07-27\nTitle: Πολιτιστικές δράσεις στον ελλαδικό χώρο και επικοινωνία: το παράδειγμα του φεστιβάλ των Δημητρίων, τα μέσα που χρησιμοποιεί το φεστιβάλ για να έρθει σε επαφή με το κοινό του.  Author: Τσουλφά, Σοφία Date: 2016-12-09\nTitle: Πολιτιστική επικοινωνία και σεμινάρια: Η περίπτωση της Λαμπρινής Γιώτη  Author: Μελιανός, Χαράλαμπος Date: 2020-10-01 Full Text available


Στον χορό του ΤΧΣ και οι συνεταιριστικές τράπεζες - Δρόμος της Αριστεράς\nΑρχική κοινωνία Στον χορό του ΤΧΣ και οι συνεταιριστικές τράπεζες\nΟι μικρομέτοχοι των συνεταιριστικών τραπεζών της χώρας είναι τα επόμενα θύματα της εκποίησης του τραπεζικού συστήματος, με την πολυδιαφημισμένη ως «σωτήρια» νέα ανακεφαλαιοποίηση. Η κυβέρνηση με τις ευλογίες του Γιάννη Στουρνάρα άνοιξε την πόρτα και των τραπεζών αυτών στους θεσμικούς επενδυτές αλλά και στο Ταμείο Χρηματοπιστωτικής Σταθερότητας. Επισήμως η κίνηση αυτή έγινε για να ενισχυθούν και να διατηρήσουν την αναπτυξιακή τους προοπτική, ειδικά για την οικονομία της περιφέρειας όπου, τουλάχιστον μέχρι πρότινος, έπαιζαν σημαντικό ρόλο. Ωστόσο, στα «ψιλά» γράμματα της αλλαγής του νόμου προβλέπεται πως για να υπάρξει προοπτική συμμετοχής του ΤΧΣ στην ανακεφαλαιοποίηση των συνεταιριστικών τραπεζών θα πρέπει η τιμή των μετοχών τους να πέσει πολύ κάτω από τη λογιστική τους αξία.\nΈτσι, πριν από μία εβδομάδα οι συνεταιριστές της Τράπεζας Χανίων άκουσαν εμβρόντητοι τα στελέχη της τράπεζας να τους ανακοινώνουν πως από τα 35 ευρώ που είχαν αγοράσει τις μετοχές τους, η αξία τους πλέον πέφτει στα 3 με 6 ευρώ. Η αντιδράσεις στη γενική συνέλευση των μετόχων ήταν οργισμένες, κυρίως κατά του προέδρου της τράπεζας Μιχάλη Μαρακάκη, ο οποίος προσπαθούσε να εξηγήσει πως για την πτώση της τιμής δεν ευθύνεται ο ίδιος αλλά η πολιτική της κυβέρνησης.\nΩστόσο οι πιο «διαβασμένοι» από τους συνεταιριστές γνώριζαν πως η ίδια η Ένωση Συνεταιριστικών Τραπεζών είχε ασκήσει αφόρητες πιέσεις στο οικονομικό επιτελείο ώστε να περιληφθούν και αυτές στη νέα διαδικασία ανακεφαλαιοποίησης.\nΤο κλίμα στη γενική συνέλευση της Συνεταιριστικής Τράπεζας Χανίων δεν βελτιώθηκε ούτε μετά τις διαβεβαιώσεις των στελεχών της διοίκησης πως η υλοποίηση της αύξησης μετοχικού κεφαλαίου που βρίσκεται σε εξέλιξη θα αποκαταστήσει εν μέρει την τιμή της μετοχής με προσδοκώμενη τιμή στα 14 ευρώ, αφού και πάλι οι απώλειες για τους μικρομετόχους θα είναι μεγάλες.\nΣε κάθε περίπτωση πάντως οι εκπρόσωποι των τραπεζών τονίζουν με νόημα πως οι μέτοχοι των τραπεζών αντιμετωπίζουν πάντα το ρίσκο της πτώσης της τιμής των μετοχών τους. Ωστόσο, ειδικά για τις συνεταιριστικές τράπεζες, μέχρι σήμερα οι μέτοχοι δεν είναι «θεσμικού» χαρακτήρα, ούτε και παραδοσιακοί «παίχτες» στην αγορά τίτλων. Είναι απλοί άνθρωποι που θέλησαν να στηρίξουν τα περιφερειακά τραπεζικά σχήματα, που πείστηκαν από τα δελεαστικά προγράμματα μετατροπής των καταθέσεών τους σε τίτλους της τράπεζας και που σήμερα βλέπουν να εξανεμίζονται οι αποταμιεύσεις μιας ζωής.\nΤη χαμένη τιμή των μετοχών τους αναζητούν εδώ και χρόνια και οι συνεταιριστές της Παγκρήτιας Συνεταιριστικής Τράπεζας. Μεταξύ των 80.000 μετόχων της υπάρχουν άνθρωποι που αγόρασαν τις μετοχές τους έως και 150 ευρώ και σήμερα βλέπουν να γίνεται νέα αύξηση μετοχικού κεφαλαίου στην τιμή των 13 ευρώ…


Δημοσίευση 15 Σεπτεμβρίου 2021, 19:00 / Ανανεώθηκε 15 Σεπτεμβρίου 2021, 19:15\nΟμιλία Υπουργού Εξωτερικών Νίκου Δένδια στα εγκαίνια της έκθεσης της ΥΔΙΑ για τα 200 χρόνια από την έναρξη της Ελληνικής Επανάστασης.\nΤην υποχρέωση όλων των κρατών να προστατεύουν τη Βυζαντινή Πολιτιστική Κληρονομιά, υπογράμμισε ο υπουργός Εξωτερικών Νίκος Δένδιας εγκαινιάζοντας την έκθεση 200 και πλέον εγγράφων της συλλογής του Διπλωματικού και Ιστορικού Αρχείου του υπουργείου Εξωτερικών, με αφορμή την επέτειο των 200 ετών από την Ελληνική Επανάσταση. «Να προστατεύουν, ιδιαίτερα, τα μνημεία αυτής της κληρονομιάς, όπως η Αγία Σοφία και η Μονή της Χώρας που αποτελούν μέρος της Παγκόσμιας Πολιτιστικής Κληρονομιάς. Τα μνημεία αυτά, κατά παράβαση των σχετικών διεθνών δεσμεύσεων που έχουν αναληφθεί, χρησιμοποιούνται πλέον για άλλους λόγους» τόνισε στο χαιρετισμό του ο Νίκος Δένδιας και εξέφρασε βαθιά λύπη «για την ακατανόητη τουρκική επιλογή». «Επιλογή που συνδυαζόταν, τουλάχιστον μέχρι πρόσφατα, με στενή υποστήριξη της Μουσουλμανικής Αδελφότητας ως πολιτικής κίνησης. Με την απόπειρα της Μουσουλμανικής Αδελφότητας να αποσταθεροποιήσει σειρά χωρών της περιοχής, φίλων της Ελλάδας» σημείωσε επιπροσθέτως.


‘ΚΑΤΙ ΑΛΛΑΖΕΙ’ – Aρθρο του ΥΜΑΘ Θ. Καράογλου στην εφημερίδα ΔΗΜΟΚΡΑΤΙΑ | Υ.ΜΑ.Θ.\nΑρχική Άρθρα ‘ΚΑΤΙ ΑΛΛΑΖΕΙ’ – Aρθρο του ΥΜΑΘ Θ. Καράογλου στην εφημερίδα ΔΗΜΟΚΡΑΤΙΑ\n‘ΚΑΤΙ ΑΛΛΑΖΕΙ’ – Aρθρο του ΥΜΑΘ Θ. Καράογλου στην εφημερίδα ΔΗΜΟΚΡΑΤΙΑ\nΑΡΘΡΟ ΥΜΑΘ ΣΤΗΝ ΕΦΗΜΕΡΙΔΑ\nΠέρασαν κιόλας δώδεκα εβδομάδες από την ημέρα που ο Ελληνικός λαός ψήφισε υπέρ της παραμονής της χώρας μας στο ευρώ και απαίτησε από το πολιτικό σύστημα να παραμερίσει τις όποιες μικροκομματικές σκοπιμότητες, δίνοντας συντεταγμένα τον αγώνα για μια νέα, καλύτερη, Ελλάδα.\nΣίγουρα δεν είναι δυνατό, σε διάστημα περίπου τριών μηνών, να ανατρέψεις παθογένειες δεκαετιών, ούτε να αλλάξεις εκ βάθρων νοοτροπίες και συμπεριφορές που «πλήγωσαν» την πατρίδα μας.\nΑν μη τι άλλο, όμως, η παρούσα Κυβέρνηση εθνικής συνεργασίας διακρίνεται για τη συνέπεια λόγων και πράξεων.\nΤο βράδυ της 17ης Ιουνίου δεσμευτήκαμε πως η Ελλάδα θα παραμείνει στην οικογένεια του ευρώ και το πράξαμε.\nΥποσχεθήκαμε πως θα μοχθήσουμε προκειμένου να επαναφέρουμε την ελληνική οικονομία σε τροχιά ανάπτυξης και ήδη δρομολογούμε μια σειρά ουσιαστικών διαρθρωτικών αλλαγών, οι οποίες και επενδύσεις θα φέρουν και τα δημόσια ταμεία θα ενισχύσουν, αλλά και μελλοντικές θέσεις εργασίας θα δημιουργήσουν.\nΔεν λαϊκίσαμε, δεν… χαϊδέψαμε αυτιά, δεν συμβιβαστήκαμε με συντεχνίες και κατεστημένα.\nΟ αγώνας είναι διαρκής, επίπονος και κυρίως αποτελεσματικός.\nΣήμερα τολμούμε να πούμε ότι χάρη στην πολιτική μας στρατηγική, η κρίση μπορεί να μετατραπεί σε προοπτική ανάκαμψης και ανάπτυξης, επιτυγχάνοντας παράλληλα τη βελτίωση της διαπραγματευτικής θέσης της χώρας μας.\nΕκείνοι που μέχρι πρότινος επιζητούσαν την σκληρή τιμωρία της Ελλάδας προκειμένου να παραδειγματίσουν όσες χώρες αντιμετωπίζουν παρόμοια και μεγαλύτερα δημοσιονομικά προβλήματα από τα δικά μας, σήμερα αναγνωρίζουν ότι κάτι αλλάζει.\nΌσοι απαξίωναν την ελληνική οικονομία και λοιδορούσαν την αξιοπρέπεια της πατρίδας μας, πλέον συνηγορούν ότι όσο ταχύτερα βρεθούμε σε ρυθμούς ανάπτυξης, τόσο πιο γρήγορα θα βγούμε από την κρίση.\nΜε λίγα λόγια, οι θυσίες μας πιάνουν τόπο.\nΑποδεικνύοντας στους ευρωπαίους εταίρους ότι τηρούμε την υπογραφή και τις συμβατικές μας υποχρεώσεις, επιτύχαμε ένα μεγάλο επίτευγμα.\nΑνακτήσαμε την αξιοπιστία μας ως έθνος και καθόμαστε στο τραπέζι των διαπραγματεύσεων ως ισότιμος συνομιλητής, συνδιαμορφώνοντας την ευρωπαϊκή ατζέντα και βγαίνοντας από το περιθώριο και την ανυποληψία στην οποία είχαμε περιπέσει την τελευταία τριετία.\nΗ επιδίωξη περισσότερης ανάπτυξης έχει πάψει πλέον να αντιμετωπίζεται μόνο ως ελληνικό αίτημα και εξελίσσεται σε πανευρωπαϊκή απαίτηση.\nΗ μεθοδική προσπάθεια που καταβάλει ο Πρωθυπουργός Αντώνης Σαμαράς να βγει η Ελλάδα από την παρατεταμένη ύφεση, αποδεικνύει πως δεν είναι μακριά ο καιρός που η πατρίδα μας και ειδικότερα η Βόρεια Ελλάδα, θα αποκτήσουν και πάλι αναπτυξιακό πνεύμα.\nΓια αυτό στο νέο Υπουργείο Μακεδονίας και Θράκης εργαζόμαστε προκειμένου να επιτύχουμε δυο στόχους.\nΟ πρώτος είναι να θεμελιώσουμε στη Βόρεια Ελλάδα μια ισχυρή και ανταγωνιστική οικονομία, καθιστώντας την πεδίο δυναμικής ανάπτυξης. Προσελκύοντας επενδύσεις, στηρίζοντας τις μικρομεσαίες επιχειρήσεις και υλοποιώντας τα έργα υποδομής, επιδιώκουμε να δημιουργήσουμε όλες εκείνες τις συνθήκες οι οποίες θα στηρίξουν την αύξηση της απασχόλησης, θα ενισχύσουν τη δημιουργία πρωτογενών πλεονασμάτων και θα τονώσουν την εξωστρέφεια.\nΠαράλληλα, γνωρίζοντας ότι η αποβιομηχάνιση αποτελεί εδώ και χρόνια το κυριότερο πρόβλημα της Βόρειας Ελλάδας, μελετούμε από κοινού με τα Υπουργεία Οικονομικών και Ανάπτυξης τη δημιουργία ενός πλαισίου με επενδυτικά και φορολογικά κίνητρα.\nΟ δεύτερος είναι να λύνουμε εν τη γενέσει όλα τα προβλήματα που συνδέονται με την καθημερινότητα του πολίτη. Ενδεικτικά μόνο αναφέρω ότι με τη μεταβίβαση των αρμοδιοτήτων της Ε.Μ.Α. στο ΥΜΑΘ «λύνουμε» τα χέρια των επενδυτών στη Βόρεια Ελλάδα, οι οποίοι δεν θα χρειάζεται να μεταβαίνουν στην Αθήνα για να υποβάλλουν επενδυτικό σχέδιο άνω των 3 εκ. ευρώ. Από εδώ και στο εξής η αίτησή τους θα υποβάλλεται, θα ελέγχεται, θα αξιολογείται και θα εγκρίνεται τελικά στο Υπουργείο.\nΑυτές τις δώδεκα εβδομάδες στείλαμε μήνυμα εθνικής ανάτασης. Αποδείξαμε, για ακόμη μια φορά, ότι οι Έλληνες μπορούμε. Το πρώτο βήμα έγινε. Τώρα απομένει να κάνουμε το πιο αποφασιστικό. Να προχωρήσουμε, δηλαδή, σε μεγάλες τομές που θα αλλάξουν όχι μόνο την οικονομία, αλλά την ίδια μας την πατρίδα.\nΈτσι, όχι στο πολύ μακρινό μέλλον, θα μπορούμε να περηφανευόμαστε ότι η νέα Ελλάδα που οραματιστήκαμε σήμερα είναι πολύ διαφορετική, πολύ καλύτερη, από εκείνη που αφήσαμε πίσω.\nΠροηγούμενο άρθροΣΥΝΑΝΤΗΣΗ ΥΜΑΘ ΜΕ ΤΟΝ ΓΡΑΜΜΑΤΕΑ ΠΟΛΙΤΙΚΗΣ ΕΠΙΤΡΟΠΗΣ ΤΗΣ Ν.Δ. κ. ΜΑΝΩΛΗ ΚΕΦΑΛΟΓΙΑΝΝΗ\nΕπόμενο άρθρο‘Δ.Ε.Θ. ΣΗΜΑΙΝΕΙ ΝΕΕΣ ΕΥΚΑΙΡΙΕΣ’ – Αρθρο του ΥΜΑΘ Θ. Καράογλου στην εφημερίδα Free Sunday


Η εικονική οικονομία καλημερίζει το 2021 | in.gr\nΗ εικονική οικονομία καλημερίζει το 2021\nΑυτή την αλλιώτικη χρονιά που φεύγει, αφήνοντας πίσω της θλίψη για τις χαμένες ζωές και τη χαμένη μας καθημερινότητα, αυτό που τελικά θα μείνει είναι ότι όλοι ανακαλύψαμε ή βρεθήκαμε πιο βαθιά στον ψηφιακό κόσμο.\nΕναν κόσμο που μας βοήθησε να επικοινωνούμε, να μην αισθανόμαστε μόνοι, να ψωνίζουμε, να διασκεδάζουμε, να εργαζόμαστε, να περνάμε τις ατέλειωτες ώρες και μέρες της καραντίνας μαζί…\nΚοντά στην πραγματική οικονομία, η οποία μεταφέρθηκε – κατά μία έννοια – προκειμένου να επιβιώσει στο Διαδίκτυο, όλοι ανακαλύψαμε ότι πίσω από την ψηφιακή κουρτίνα υπάρχει ένας γαλαξίας δραστηριότητας.\nΜια οικονομία χωρίς σύνορα, μια οικονομία με νομίσματα που παράγει μια τεράστια υπολογιστική μηχανή μέσω αλγορίθμων, που όπως αποδείχθηκε και από την πανδημία προβλέπουν το μέλλον παρακολουθώντας κάθε στιγμή της ζωής μας.\nΣε αυτόν τον κόσμο, που δεν είναι καινούργιος, σε αυτόν τον κόσμο που δεν υπάρχουν κυβερνήσεις, εποπτικές αρχές, περιορισμοί παρά μόνο επικοινωνία και συναλλαγές που γίνονται αποκλειστικά με τους πιο σκληρούς νόμους της αγοράς, εστιάζουν κάθε μέρα και πιο έντονα την προσοχή τους οι τραπεζικοί κολοσσοί επιστρατεύοντας τα «experts» των αγορών και της πληροφορικής.\nΓια να αντιληφθούμε τι ακριβώς συμβαίνει στην εικονική οικονομία αξίζει να δούμε ως «σκηνές από το μέλλον» την προσέγγιση της BNP Paribas. Τι μας λέει, λοιπόν…\n«Μεταξύ Δεκεμβρίου 2017 και Ιανουαρίου 2018, πουλήθηκαν 34.356 αγροτεμάχια σε μια δημοπρασία ακινήτων σε μία πόλη σε αγοραστές από όλον τον κόσμο. Η δημοπρασία είχε μια σειρά από ιδιαίτερα χαρακτηριστικά. Το πιο ασυνήθιστο ήταν το γεγονός ότι τα ακίνητα που πωλούσαν δεν υπήρχαν με καμία παραδοσιακή έννοια. Ηταν εικονικά. Αυτά τα οικόπεδα πωλούνταν σε μια ψηφιακή πόλη που δεν έχει δημιουργηθεί ακόμη, η οποία είναι προσβάσιμη μόνο μέσω ενός προγράμματος περιήγησης, που ενισχύεται από μια εξελιγμένη αγορά και ένα ιδιόκτητο κρυπτονόμισμα.\nΔεκάδες εκατομμύρια δολάρια έχουν περάσει από την αγορά από την έναρξη της δημοπρασίας.\nΑλλά δεν είναι μοναδικό φαινόμενο. Σε αυτόν τον κόσμο ένα νυχτερινό κέντρο διασκέδασης στο παιχνίδι Entropia Universe πουλήθηκε έναντι $635.000.\nΕνα ξωτικό που ονομάζεται Zeuzo πουλήθηκε στο World of Warcraft για $9.500.\nΑλλού, ένας 17χρονος κέρδισε μόλις $500 για τον σχεδιασμό ενός όπλου που δεν μπορεί να πυροβολήσει κανέναν.\nΕνας 16χρονος κέρδισε 3 εκατομμύρια δολάρια σε χρηματικά έπαθλα για την εξάλειψη όλων σε ένα εικονικό νησί μπροστά σε εκατομμύρια ανθρώπους».\nΑυτή είναι η εικονική οικονομία.\nΕνας συνδυασμός εξελιγμένων πλατφορμών, αμφιλεγόμενων αγορών και φιλόδοξων ατόμων που λειτουργούν σε εικονικά περιβάλλοντα. Ενας κόσμος πίσω από μια ψηφιακή κουρτίνα, αόρατος για τους περισσότερους από εμάς.\nΕίναι ένα μέρος που συχνάζουν περίπου 2,5 δισεκατομμύρια άτομα μέσω τηλεφώνων, φορητών υπολογιστών, επιτραπέζιων υπολογιστών και ακουστικών. Είναι ένα περιβάλλον εγγενές στην τεχνογνωσία, ένα μέρος όπου οι άνθρωποι πηγαίνουν να κοινωνικοποιηθούν, να παίξουν, να δημιουργήσουν, να φανταστούν, να… εξαπατήσουν και να ευημερήσουν.\nΚοινοποίηση: Η εικονική οικονομία καλημερίζει το 2021


Αμβρόσιος: Παράσημο η καταδίκη μου για τις δηλώσεις για τους ομοφυλόφιλους (vid) | Reader.gr\nΔευ, 19/08/2019 - 10:05\n«Δεν έχω κάποια συγκεκριμένη περίπτωση να βαραίνει τη συνείδησή μου» είπε ο πρώην Μητροπολίτης Καλαβρύτων, Αμβρόσιος, ερωτηθείς για ποια συγκεκριμένα περιστατικά απολογήθηκε κατά την παραίτησή του και την ομιλία προς το ποίμνιο την Κυριακή.\n«Επειδή όμως ουδείς είναι αλάθητος και μπορεί κανείς άθελά του να πικράνει κάποιος, γι 'αυτό απολογήθηκα στο ποίμνιο μου. Όχι επειδή έχω μετανιώσει για κάτι».\n«Είναι παράσημο» η ποινή που μου επέβαλε το δικαστήριο για τις δηλώσεις μου για τους ομοφυλόφιλους, είπε χαρακτηριστικά ο Αμβρόσιος. «Το Ευαγγέλιο είναι ο νόμος της ζωής μας, είναι ο λόγος του Θεού και οφείλουμε να κηρύττουμε το Ευαγγέλιο. Αυτό στεναχωρεί τους παραβάτες» είπε εξηγώντας... τα ανεξήγητα. [...] «Το Ευαγγέλιο καταδικάζει την ανώμαλη σχέση σαφώς και κατηγορηματικώς» συνεχίζει.\nΣε «παρέμβαση» μάλιστα του δημοσιογράφου που επιχειρεί να «μαζέψει» τα λεγόμενα του Αμβρόσιου και ρωτά «είναι όλα παιδιά του Θεού όμως, έτσι δεν είναι;» ο πρώην Μητροπολίτης απαντά «παιδιά μεν, αλλά αμαρτωλά».


Xiaomi Mi Mix: ξεκίνησε η αναβάθμιση σε MIUI 9 Stable (nightly) - GizChina Greece\nMythozz — 14 Νοεμβρίου 2017\nΔεν προλάβαμε να γράψουμε το άρθρο για την διάθεση της MIUI 9 στην Ινδία (και οτι έχει ήδη ξεκινήσει σταδιακά στην Κίνα) και πριν λίγο έγινε γνωστό οτι το Xiaomi Mi Mix ξεκίνησε να λαμβάνει την MIUI 9 Stable (Nightly) σε αρκετές χώρες ανά τον κόσμο. Αυτό σημαίνει οτι άμεσα θα έρθει και η κανονική MIUI 9 ROM στην συσκευή που παρουσιάστηκε για πρώτη φορά το 2016 και όμως αναβαθμίζεται και αυτή στη νεότερη έκδοση της MIUI ROM από την Κινεζική εταιρία.\nΣύμφωνα με τις πρώτες πληροφορίες το update είναι OTA (Over The Air) φυσικά, έχει μεγάλο μέγεθος 1.4GB και σύμφωνα με το change log περιλαμβάνει performance και bug fixes, ενώ αφορά συσκευή (Xiaomi Mi Mix) με επίσημη (Global) ROM. Η είδηση επιβεβαιώνει και τα όσα σας είχαμε γράψει πρόσφατα, οτι το Xiaomi Mi 6, μαζί με τα Mi Max 2, Mi Mix/Mix 2 και το Mi Note 3 θα αναβαθμιστούν πρώτα, έτσι αν έχετε το συγκεκριμένο μοντέλο καλό θα είναι να ετοιμάζεστε!\nΔιαβάστε επίσης: MIUI 12: αύριο φτάνει στα πρώτα Redmi\nΈφτασε η αναβάθμιση στις δικές σας συσκευές; Αν ναι, ενημερώστε μας με τι βελτιώσεις, αλλαγές ή τυχόν προβλήματα υπάρχουν στα σχόλια από κάτω. 😉\nTags: MIUI 9 NightlyMIUI 9 StableMIUI 9 Stable ROMmiui 9 stable ελλάδαxiaomixiaomi mi max 2xiaomi mi mix\nNext post iOS 11.2: φέρνει ταχύτερη ασύρματη φόρτιση στα νέα iPhone\nPrevious post Huawei Honor 5C: κομψό με Kirin SoC, Global ROM στα 102€!


aletto Hotel Kudamm Βερολίνο Γερμανία - ΟΙ ΚΑΛΥΤΕΡΕΣ ΕΚΠΤΩΣΕΙΣ για ξενοδοχεία\nBandung, Ινδονησία 2.277 ιδιοκτησίες\nHardenbergstrasse 21, Σαρλότενμπεργκ, Βερολίνο, Γερμανία, 10623 - Εξαιρετική τοποθεσία - Προβολή στον χάρτη\nΈχετε κάποια ερώτηση για το aletto Hotel Kudamm;\nΒάσει 242 κριτικώνΔείτε τι είπαν οι επισκέπτες\n1 Κρεβάτι σε Κοιτώνα (8 - 10 Ενήλικες) (1 Bed in Dormitory (8-10 Adults))\nStandard Δωμάτιο για χρήση ως Μονόκλινο (Standard Room for Single Use)\nΔωμάτιο με 6 Κρεβάτια (6-Bed Room)\nComfort Μονόκλινο Δωμάτιο (Comfort Room for Single Use)\nΔωμάτιο με 3 Κρεβάτια (3-Bed Room)\nΔωμάτιο με 5 Κρεβάτια (5-Bed Room)\nΔωμάτιο με 4 Κρεβάτια (4-Bed Room)\nΕξαιρετικό 8,2 (84 κριτικές)\nΕξαιρετικό 8,5 (587 κριτικές)\nΠολύ καλό 8,0 (63 κριτικές)\nΠολύ καλό 8,0 (181 κριτικές)\nΓειτονιά Σαρλότενμπεργκ Λίχτενμπεργκ Σαρλότενμπεργκ Μίτε Μίτε Μίτε\nΠερισσότερες πληροφορίες για το aletto Hotel Kudamm\nΣτην περιοχή Σαρλότενμπεργκ, το aletto Hotel Kudamm αποτελεί ιδανικό σημείο για να εξερευνήσετε την πόλη Βερολίνο και τα περίχωρα. Σε απόσταση μόλις 0.2 Km από το κέντρο της πόλης και 7.3 Km από το αεροδρόμιο, αυτό το 3 αστέρων ξενοδοχείο προσελκύει αρκετούς ταξιδιώτες κάθε χρόνο. Επίσης σε κοντινή απόσταση βρίσκονται τα Θέατρο ντες Γουέστενς, Ντέλφι-Φίλμπαλαστ Σίνεμα, La Casa Del Habano.\nΕπωφεληθείτε από ένα πλήθος ασυναγώνιστων υπηρεσιών και ανέσεων σε αυτό το ξενοδοχείο της Βερολίνο. Κορυφαία χαρακτηριστικά του ξενοδοχείου συμπεριλαμβάνουν τα δωρεάν WiFi σε όλα τα δωμάτια, 24ωρη ρεσεψιόν, εγκαταστάσεις για άτομα με αναπηρία, φύλαξη αποσκευών, ασύρματη σύνδεση Wi-Fi σε δημόσιους χώρους.\nΑπολαύστε ανέσεις υψηλών προδιαγραφών κατά τη διαμονή σας. Ορισμένα δωμάτια περιλαμβάνουν επίπεδη τηλεόραση, καθρέφτης, σύνδεση internet (ασύρματη), δωμάτια για μη καπνίζοντες, κλιματισμός - ό,τι πρέπει για να αναζωογονηθείτε μετά από μια γεμάτη μέρα. Το ξενοδοχείο προσφέρει μια άριστη ποικιλία ψυχαγωγικών εγκαταστάσεων, όπως τα παιδική χαρά, μπιλιάρδο, πινγκ-πονγκ, κήπος. Το aletto Hotel Kudamm είναι ο ένας και μοναδικός προορισμός για εσάς που ψάχνετε ποιοτικά καταλύματα στη Βερολίνο.\nΧρέωση πρωινού (αν δεν περιλαμβάνεται στην τιμή δωματίου): 8.50 EUR\nΚριτικές στην Agoda (242)Κριτικές στην Booking.com (7811)\nΌλοι οι τύποι ταξιδιωτών (242)Με επαγγελματικές υποχρεώσεις (15)Ζευγάρια (78)Μοναχικοί ταξιδιώτες (97)Οικογένειες με μικρά παιδιά (7)Οικογένειες με μεγαλύτερα παιδιά (18)Γκρουπ (27)\n1 Κρεβάτι σε Κοιτώνα (8 - 10 Ενήλικες)\nΔωμάτιο με 3 Κρεβάτια\nΕμφανίζονται 202 επαληθευμένες κριτικές\nHae από Γερμανία\nStandard Δωμάτιο για χρήση ως Μονόκλινο\nmarlene από Ολλανδία\nHATSAYA από Ταϊλάνδη\nYenyu από Ταϊβάν\nIvy από Μαλαισία


3 τρόποι να κάνεις τα κολοκυθάκια απίστευτα νόστιμα – Έκτορας Μποτρίνι\nΤα κολοκυθάκια είναι μάλλον το πιο υποτιμημένο καλοκαιρινό λαχανικό. Συνήθως σερβίρονται νερόβραστα, ως συνοδευτικό σε εστιατόρια και σε γεύματα νοσοκομείου, όμως κατά βάθος κρύβουν μια νοστιμιά που δεν ξέρουν όλοι. Πώς θα τα μαγειρέψεις για να αποκαταστήσεις το όνομά τους;\nΑκολουθούν τρεις εναλλακτικοί τρόποι αντί για το βράσιμο:\nΚάνε τα σάλτσα. Σιγομαγείρεψέ τα μαζί με άφθονο ελαιόλαδο, αλάτι και μυρωδικά, σε πολύ νερό, ώστε να απελευθερώσουν τη γεύση τους και να αποκτήσουν μια μαλακή, σχεδόν ρευστή υφή. Στη συνέχεια χρησιμοποίησέ τα ως βάση σάλτσας για μια μακαρονάδα, για ψητό ψάρι ή για χοιρινό, προσθέτοντας πάντα φρέσκα βότανα και λίγο φρεσκοστυμμένο χυμό λεμονιού.\nΤσιγάρισέ τα. Το ζητούμενο είναι απέξω να καψαλιστούν ελαφρά, ενώ εσωτερικά παραμένουν τραγανά. Για να το πετύχεις, ζεσταίνεις το γκριλ, τα κάρβουνα ή το τηγάνι και στη συνέχεια τα ψήνεις σε πολύ δυνατή φωτιά. Αποσύροντάς τα, τα κόβεις σε μπουκίτσες και σερβίρεις με λαδόξιδο και λίγο τριμμένο τυρί.\nΑπόλαυσέ τα ωμά. Κι όμως, τα κολοκυθάκια καταναλώνονται και ωμά, όταν διατηρούν την τραγανή υφή τους. Αρκεί να τα καρυκεύσεις γενναιόδωρα. Τα κόβεις σε κυβάκια, τα ανακατεύεις με μπαχαρικά, μυρωδικά και ξίδι και συνοδεύεις κρέας, θαλασσινά ή μεξικανικά τάκος. Μπορείς επίσης να τα κόψεις σε λωρίδες και να τα προσθέσεις σε σαλάτα με λαδόξιδο, ραπανάκι, καρότα ή παντζάρια.


www.12sports.gr: Χωρίς Τζόουνς με Παναθηναϊκό! - Μπάσκετ Ολοκληρώθηκε πρόωρα η σεζόν για τον Μάρβιν Τζόουνς του Κολοσσού, ο οποίος λόγω του προβλήματος τραυματισμού του δεν θα μπορέσει να ενισχύσει την προσπάθεια της ομάδας στα παιχνίδια με τον Παναθηναϊκό! - Ειδήσεις για όλα τα αθλήματα της Δωδεκανήσου\n08:20 | Τρι 15 Μαϊ, 2018\nΧωρίς Τζόουνς με Παναθηναϊκό!\nΟλοκληρώθηκε πρόωρα η σεζόν για τον Μάρβιν Τζόουνς του Κολοσσού, ο οποίος λόγω του προβλήματος τραυματισμού του δεν θα μπορέσει να ενισχύσει την προσπάθεια της ομάδας στα παιχνίδια με τον Παναθηναϊκό!\nΑύριο πρόκειται να παίξει στο Ο.Α.Κ.Α. με τον Παναθηναϊκό ο Κολοσσός (όσο απίστευτο κι αν ακούγεται, ακόμη δεν έχει ανακοινωθεί το πρόγραμμα των πλέι-οφ από τον Ε.Σ.Α.Κ.Ε., κάτι που θα γίνει σήμερα), στο πρώτο παιχνίδι της α' φάσης των πλέι-οφ. Οι Ροδίτες στη συνέχεια (το Σάββατο) θα φιλοξενήσουν το ''τριφύλλι'' και θέλουν να δείξουν ένα ανταγωνιστικό πρόσωπο απέναντι στην αήττητη ομάδα του Τσάβι Πασκουάλ. Στους αγώνες με τους ''πράσινους'' δεν θα παίξει ο Μάρβιν Τζόουνς, για τον οποίο ουσιαστικά η χρονιά ολοκληρώθηκε, λόγω του σοβαρού προβλήματος τραυματισμού του στον αστράγαλο. Η προετοιμασία των ''θαλασσί'' θα ολοκληρωθεί σήμερα στο ''Βενετόκλειο'' και στη συνέχεια η αποστολή της ομάδας θα αναχωρήσει για την Αθήνα, εν όψει της αναμέτρησης με τον Παναθηναϊκό.


kats-woman: Οι τζαμπατζήδες κι οι νταβατζήδες\nΘα μας κλάσετε μια μάντρα αρχίδια. Γιατί είστε ένα μαντρί με αρχίδια. Απορώ με την υπομονή μας δηλαδή. Απορώ πώς δε σας στείλαμε στα σπίτια σας ή, ακόμα πιο δίκαια, στο διάολο, διαβολεμένη φάρα. Απορώ πώς καθόμαστε ακόμα στα σπίτια μας και δεν ήρθαμε στο μαντρί σας να σας δώσουμε αυτό που σας αξίζει. Θα γίνει κι αυτό.\nΒγαίνει λοιπόν ο κύριος γαμώ-τον-μπελά-μου, γενικός γραμματέας του γαμώ-τα-υπουργεία-μου και αποκαλεί τζαμπατζήδες αυτούς που αρνούνται το χαράτσι σε διόδια, εισιτήρια, τράπεζες και άλλα σκατά που μας έχουν πνίξει. Δεν είμαστε εμείς τζαμπατζήδες κύριε αρχίδη μας. Εσείς είστε νταβατζήδες. Και μας περνάτε για πόντιες πουτάνες. Σαν αυτήν που αυτοκτόνησε όταν έμαθε ότι οι άλλες πληρώνονται. Η αλήθεια είναι ότι ούτε εμείς πληρωνόμαστε για τα γαμήσια που μας κάνετε. Επομένως, δε σας χρωστάμε τίποτα.\nΝομίζω ότι έχω παρεκτραπεί. Η πίεση που έφτασε στα ύψη φταίει. Κι όποιος πιστεύει ότι παρομοιάζω τη χώρα με μπουρδέλο, κάνει λάθος. Δεν είναι. Είναι του πεζοδρομίου. Γι' αυτό και μας την πέσανε οι νταβατζήδες, γι' αυτό και χρησιμοποιώ την ανάλογη πεζοδρομιακή γλώσσα.\nΑπό την άλλη, πώς μπορούν να μας αποκαλούν τζαμπατζήδες άνθρωποι που το βουλευτιλίκι τους, που σ' εμάς το χρωστάνε, τους δίνει το δικαίωμα να μετακινούνται δωρεάν (πιο σωστά με τα δικά μας λεφτά) να μην πληρώνουν τηλέφωνα (και πάλι με τα δικά μας λεφτά) να έχουν παρατρεχάμενους (που και πάλι εμείς τους πληρώνουμε) γραφεία, αυτοκίνητα και ό,τι σκατά έχουν παραχωρηθεί στους βουλευτές πέρα από το βαρβάτο μισθό τους. Που και αυτόν το γαμημένο, εμείς τον πληρώνουμε. Ε, αρκετά έχουμε πληρώσει για το μαντρί με τ' αρχίδια. Δε θα πληρώνουμε και για τους κολλητούς τους. Δεν έχουμε κανένα λόγο να πληρώνουμε ένα κράτος που δανείζεται (και μας ξεζουμίζει για να ξοφλήσει το δάνειο) για να δανείζει τις τράπεζες. Δεν έχουμε κανένα λόγο να πληρώσουμε καμιά ξεζουμίστρα τράπεζα με επιτόκιο που δε θα μας επιτρέψει ποτέ να ξοφλήσουμε το χρέος μας. Δεν έχουμε κανένα λόγο να πληρώσουμε διόδια για δρόμους της κακιάς ώρας. Και δεν έχουμε κανένα λόγο να πληρώσουμε εισιτήριο για μέσα μεταφοράς του κώλου.\nΕίμαι τρία χρόνια στην Αθήνα. Τρεις ήταν και οι τιμές των εισιτηρίων σ' αυτό το διάστημα. Άμα το φάμε, του χρόνου το εισιτήριο θα φτάσει στα δύο ευρώ. Κι όλα αυτά για να φτάσουμε στοιβαγμένοι και ταλαιπωρημένοι στον προορισμό μας. Θράσος χωρίς όρια.\nΚαι έρχονται και οι απειλές για διώξεις σε όσους δεν πληρώνουν. Εδώ, συντρόφια, φτάνει και το τέλος της ιστορίας. Ας μας εξοργίσουν κι άλλο. Μέχρι να ξυπνήσει και το μαντρί με τα πρόβατα. Μετά απ' αυτό το ξύπνημα, το μαντρί με τ' αρχίδια θα αποτελεί παρελθόν.\nΑρκεί να βρούμε και σωστή λύση για το μέλλον.\nΑναρτήθηκε από kats-woman στις 3:54 μ.μ.\nπολυ σωστα!!γιατι απορω με το θρασος τους κ απορω παραπανω με τη δικια μας τη μουγκαμαρα.Που καποτε ειχε βγει στον αερα ενα μειλ που ειχε ολα τα μειλ των βουλευτων και θα ηταν χαρα μας να το χρησιμοποιουμε σε στιγμες σαν αυτες.ολωνων ομως,γιατι ολοι (ως πολιτικοι επαγγελματιες) και ενα μετρο παραπανω οι της κυβερνησης, εχουν το χερι στην τσεπη οχι μονο για να εισπραττουν αλλα και να μην χανουν οσα εχουν παρει.θα το βρω που θα μου παει και τοτε μακαρι ολοι εμεις ,μια και ειναι δωρεαν αυτο να τους βομβαρδιζουμε με μειλ καθημερινα και να δω ποση αντοχη θα εχουν!!!\n2 Φεβρουαρίου 2011 - 4:01 μ.μ.\nΤο αναδημοσίευσα γιατί το ...ζήλεψα!\n4 Φεβρουαρίου 2011 - 4:52 μ.μ.


ΙΕΡΙΣΣΙΩΤΕΣ: «Πώς να κάνουμε πίσω; Σε ποια ζωή να γυρίσουμε μετά από όλα αυτά;»\n«Πώς να κάνουμε πίσω; Σε ποια ζωή να γυρίσουμε μετά από όλα αυτά;»\n- Π. Βούλγαρης, Ψυχή Βαθιά\nΌταν ξεκίνησαν όλα αυτά δεν πίστευε κανείς ότι τόσοι άνθρωποι θα ενωθούν με τόσο ισχυρούς δεσμούς για έναν σκοπό, την προάσπιση της ζωής τους. Στην Ελλάδα της κρίσης και της μη αντίδρασης, η Χαλκιδική ύψωσε ανάστημα και με μόνο όπλο την αλληλεγγύη κατάφερε να περάσει το μήνυμα της μη υποχώρησης σε όλη τη χώρα.\nΌλα αυτά δεν έγιναν χωρίς κόστος. Σπασμένες πόρτες και προσαγωγές, χημικά στα σχολεία, προφυλακίσεις και λάσπη. Κυβερνητική λάσπη που έπεσε πάνω σε ένα κίνημα για να μπορέσει να το διαλύσει. Με την ταμπέλα του «τρομοκράτη» η κυβέρνηση προσπάθησε να τρομοκρατήσει όσους αγωνίζονται, αλλά και να δείξει σε όσους παρακολουθούν τον αγώνα μας ποια θα είναι η τύχη όσων προσπαθήσουν να αντιδράσουν. Η κυβέρνηση της λιτότητας και του ξεπουλήματος των πάντων στόχεψε στο να γίνει το κίνημα κατά της εξόρυξης παράδειγμα προς αποφυγήν ... αλλά δεν τα κατάφερε. Γίναμε για όλους παράδειγμα αγωνιστικότητας και δύναμης.\nΌλα αυτά μας έκαναν σχεδόν δύο χρόνια τώρα να είμαστε στην πρώτη γραμμή, όχι μόνο για το βουνό μας που χάνεται, αλλά και για τα παιδιά μας, τα αδέρφια μας, τους φίλους μας, εμάς τους ίδιους δηλαδή, όταν αυτοί χρειάστηκε να παρουσιαστούν στη δικαιοσύνη. Μια δικαιοσύνη ανήμπορη να κάνει κάτι απέναντι στις τεράστιες παρανομίες της Eldorado Gold, αλλά πάντα έτοιμη να βάλει όλους εμάς στο σκαμνί. Τι δικαιοσύνη είναι αυτή άραγε που παραδέχεται ότι δεν μπορεί να κάνει πολλά εναντίον των παρανόμων;\nΔεν μπορούμε να αφήσουμε στα χέρια αυτής της δικαιοσύνης μόνους τους δικούς μας ανθρώπους\nΣε λίγες μέρες, στις 7/8/9 του Ιούλη καλούνται σε απολογία 29 συναγωνιστές μας.\nΟυσιαστικά θα απολογηθεί ολόκληρο το κίνημα κατά της εξόρυξης χρυσού, θα απολογηθεί το δίκιο. Θα απολογηθούμε γιατί αρνηθήκαμε να μείνουμε απαθείς στην επερχόμενη καταστροφή.\nΘα απολογηθούμε γιατί βάλαμε τον τόπο μας πάνω από όλα.\nΑυτούς λοιπόν τους ανθρώπους που κατηγορούνται είναι υποχρέωσή μας να τους στηρίξουμε, να τους δώσουμε δύναμη με την παρουσία μας στα δικαστήρια και να δείξουμε σε όλους ότι σ' αυτόν τον αγώνα δεν είναι κανένας μόνος του. Σε αυτόν τον αγώνα το μόνο που θα βρεθεί στο περιθώριο είναι ο φόβος και ο ατομισμός. Με μόνο στόχο την πραγματική δικαιοσύνη και την ελευθερία, όλοι μαζί, όταν και όποτε χρειάζεται, θα δώσουμε για άλλη μια φορά τον αγώνα μας ενάντια στο ξεπούλημα της ζωής μας. Άλλωστε ξέρουμε καλά ότι μόνο αν αγωνιστείς έχεις πιθανότητες να κερδίσεις.\nΜας το θυμίζει πάντα ο στίχος : Θέλει αρετή και τόλμη η ελευθερία.\nΕτικέτες ΑΛΛΗΛΕΓΓΎΗ, Μπάτσοι, πολιτική, ΣΚΟΥΡΙΕΣ, ΧΑΛΚΙΔΙΚΗ, EL DORADO GOLD (ΚΑΝΑΔΙΚΟΣ ΧΡΥΣΟΣ)


Oλάντ: Ο Πούτιν παραδέχθηκε ότι ο στρατός του δρούσε στην Ουκρανία - EL\nOλάντ: Ο Πούτιν παραδέχθηκε ότι ο στρατός του δρούσε στην Ουκρανία\nΟ Φρανσουά Ολάντ "καίει" τον Πούτιν. «Ο Πόροσενκο και ο Πούτιν ανέβαζαν συνεχώς τους τόνους μεταξύ τους. Ο Ρώσος πρόεδρος ήταν τόσο εκνευρισμένος, που άρχισε να απειλεί να διαλύσει ολοκληρωτικά τις δυνάμεις του ομολόγου του», γράφει σε νέο του βιβλίο .\nΚατά τη διάρκεια των συνομιλιών στη Σύνοδο Κορυφής στο Μινσκ, το Φεβρουάριο του 2015 , ο Ρώσος πρόεδρος Βλαντιμίρ Πούτιν απείλησε να «συντρίψει» τα ουκρανικά στρατεύματα. Αυτό αναφέρεται σε ένα βιβλίο του πρώην Γάλλου προέδρου Φρανσουά Ολάντ με τίτλο «Μαθήματα Ισχύος».\n«Ο Πόροσενκο και ο Πούτιν ανέβαζαν συνεχώς τους τόνους μεταξύ τους. Ο Ρώσος πρόεδρος ήταν τόσο εκνευρισμένος, που άρχισε να απειλεί να διαλύσει ολοκληρωτικά τις δυνάμεις του ομολόγου του. Αυτό έδειξε ότι υπάρχουν ρωσικά στρατεύματα στην ανατολική Ουκρανία. Ο Πούτιν συνειδητοποίησε ότι «καρφώθηκε» ξαφνικά και μάζεψε τα λόγια του», αναφέρει το απόσπασμα από το βιβλίο.\nΟ Ολάντ σημειώνει ότι ο Πόροσενκο υπερασπίστηκε την κυριαρχία της Ουκρανίας, ενώ ο επικεφαλής του Κρεμλίνου επιδίωξε την αυτονομία των «αντάρτικων επαρχιών» και θέλησε να καθυστερήσει την κατάπαυση του πυρός για άλλες τρεις εβδομάδες. «Ήταν τόσο άκαμπτος που αρνήθηκε την άμεση σύνδεσή του με τους αυτονομιστές, λέγοντας ότι δεν μπορούσε να αποφασίσει γι ‘αυτούς, απαιτώντας ότι έπρεπε να τους συμβουλευτούν», γράφει ο Ολάντ.\nΟ πολιτικός υπενθυμίζει ότι οι διαπραγματεύσεις προχώρησαν εξαιρετικά αργά και με μεγάλο αριθμό διαφωνιών.\n«Στις επτά το πρωί μετά από μια άγρυπνη νύχτα, ο Πούτιν συνέχισε να κολλάει στο θέμα της εκεχειρίας. Προκειμένου να επιτύχουμε ένα αποτέλεσμα, απειλήσαμε με αντι-ρωσικές κυρώσεις, οι οποίες έχουν ήδη δηλωθεί. Υποστήριξε ότι δεν κατάλαβε ή δεν άκουγε τι είπαμε. Τελικά, συμφωνήσαμε ότι η εκεχειρία θα ξεκινούσε μέσα σε τέσσερις ημέρες, ακολουθούμενη από την απόσυρση βαρέων όπλων και την ανταλλαγή κρατουμένων. Η αυτονομία των επαρχιών απορρίφθηκε. Ξαφνικά ο Πούτιν είπε ότι έπρεπε να συμβουλευτεί ξεχωριστά τους ηγέτες των αυτονομιστών. Οι απεσταλμένοι τους ήταν και στο Μινσκ. Που ακριβώς; Σε κάποιο ξενοδοχείο ή σε ένα γειτονικό γραφείο μας; Τουλάχιστον δεν τους είδαμε», γράφει ο πρώην Γάλλος πρόεδρος.\nPrevΠροηγούμενο ΆρθροΤον «σκληρό» Βέμπερ θέλει η Μέρκελ στην προεδρία της Κομισιόν\nΕπόμενο ΆρθροΖ.Ζάεφ: «Στόχος μας η συμμετοχή στο Δημοψήφισμα να ξεπεράσει το 50%»Next


Κορωνοϊός: Η Mercedes F1 κατασκευάζει αναπνευστικές συσκευές που θα αποσυμφορήσουν τις ΜΕΘ | ΕΤΣΙ Magazin\nHOME COVID-19 Κορωνοϊός: Η Mercedes F1 κατασκευάζει αναπνευστικές συσκευές που θα αποσυμφορήσουν τις ΜΕΘ\nΣυγκεκριμένα, το Πανεπιστημίου του Λονδίνου συνεργάστηκε με γιατρούς του Πανεπιστημιακού Νοσοκομείου του Λονδίνου και την Mercedes Formula One για τη δημιουργία της συσκευής CPAP, συνεχούς θετικής πίεσης των αεραγωγών, που παρέχουν οξυγόνο στους πνεύμονες των ασθενών. Η Κίνα και η Ιταλία έχουν χρησιμοποιήσει τις συσκευές αυτές για να βοηθήσουν τους ασθενείς με Covid-19. Σαράντα από τις νέες συσκευές αυτές έχουν παραδοθεί στο Πανεπιστημιακό Νοσοκομείο του Λονδίνου και σε άλλα τρία νοσοκομεία της βρετανικής πρωτεύουσας. Εάν οι δοκιμές πάνε καλά, μέχρι 1.000 από τις συσκευές αυτές θα μπορούν να κατασκευάζονται την ημέρα από την Mercedes Formula One, με την παραγωγή να μπορεί να ξεκινήσει σε μία εβδομάδα, ενώ οι αρμόδιες Αρχές έχουν ήδη εγκρίνει τη χρήση τους.\nΌπως μεταδίδει το BBC, μία κοινοπραξία βιομηχανικών, μηχανολογικών και τεχνολογικών επιχειρήσεων στο Ηνωμένο Βασίλειο, ετοιμάζεται να δημιουργήσει, και αυτή, αναπνευστήρες για το NHS, το βρετανικό Εθνικό Σύστημα Υγείας. Στην κοινοπραξία “VentilatorChallengeUK” συμμετέχουν οι Airbus, BAE Systems, Ford, Rolls-Royce και Siemens. Η κυβέρνηση έχει παραγγείλει από τις εταιρείες πάνω από 10.000 αναπνευστήρες, ωστόσο η έγκριση από την αρμόδια Αρχή εκκρεμεί. Η παραγωγή ενδέχεται να ξεκινήσει την επόμενη εβδομάδα. Μιλώντας στο BBC, ο Dick Elsy, διευθύνων σύμβουλος της High Value Manufacturing Catapult ανέφερε ότι στην κοινοπραξία αυτή συνυπάρχουν μερικές από τις πλέον καινοτόμες εταιρείες στον κόσμο. «Συνεργάζονται με απίστευτη αποφασιστικότητα και ενέργεια για να αυξήσουν την παραγωγή των απαραίτητων αναπνευστήρων και να καταπολεμήσουν έναν ιό που επηρεάζει τους ανθρώπους σε πολλές χώρες», δήλωσε μεταξύ άλλων.\nΠροηγούμενο άρθροΚόμπι Μπράιαντ: Πετσέτα του πουλήθηκε έναντι 33.000 δολαρίων\nΕπόμενο άρθροΕλλάδα: Γειτόνισσες μένουν σπίτι, αλλά πίνουν μαζί καφέ (εικόνα)\nΣυρία: Ο πρόεδρος Ερντογάν είναι ο κύριος υποκινητής της σύγκρουσης στο...\nΔημοσιογράφος αυτοπυρπολήθηκε στη Ρωσία


Home Μελισσοκόμος Εχθροί - Ασθένειες Αμερικάνικη σηψιγονία - Η αλήθεια πίσω απο την ασθένεια\nΗ ασθένεια που εμείς ονομάσαμε Αμερικάνικη Σηψιγονία είναι ένα αποτέλεσμα της ύπαρξης του βακτηρίου Paenibacillus larvae ssp. larvae στην κοινωνία της κυψέλης. Το βακτήριο αυτό δεν αποτελεί περιοδικό επισκέπτη στα μελίσσια μας, παρα βρίσκεται μόνιμα στις κυψέλες μας. Ωστόσο όταν οι συγκεντρώσεις του είναι μικρές οι μέλισσες καταφέρνουν και αντιμετωπίζουν αυτό το βακτήριο με τη δική τους βιολογική άμυνα. Έτσι αυτό που πρέπει να θυμόμαστε είναι πως το βακτήριο αυτό υπάρχει μόνιμα στα μελίσσια μας, είτε σε μικρές συγκεντρώσεις είτε σε μεγάλες όταν έχουμε τα συμπτώματα.\nΑυτό λοιπόν που είναι πρέπον να λέμε είναι πως τα μελίσσια μας είναι υγιείς φορείς της ασθένειας, καθώς το βακτήριο υπάρχει στην αποικία αλλά οι μέλισσες δε νοσούν.\nΤι συμβαίνει τώρα όταν λέμε πως "το μελίσσι αρρώστησε";\nΓια να διαβάσετε το υπόλοιπο άρθρο συνδεθείτε ή εγγραφείτε στο site\n+4 #1 ΑΧΤΣΗΣ ΑΝΑΣΤΑΣΙΟΣ 09-12-2010 07:55\nΠολύ καλή ανάρτηση και ενδιαφέρουσα.\nΠριν από 7 χρόνια ακολούθησα τις οδηγίες της κ. Σοφίας Γούναρη και έκανα διπλή μετάγγιση στα 15 τότε μελίσσια μου διότι είχα βρει ένα με Α.Σ. και είχα κάψει πάνω από διακόσια τελάρα .\nΑπό τότε δεν είδα ξανά το πρόβλημα .Η απολύμανση αυτή που γράφεις με το οξείδιο δεν την έχω διαβάσει πουθενά και θα ήθελα να μάθω αν αφήνει υπολείμματα και αν είναι αποδεκτό να περάσουμε τα κεριά μέσα από αυτή την ουσία.\nΈχει γίνει έρευνα σχετικά και ποίος την έκανε? Αυτή η ουσία στα νοσοκομεία απολυμένη μέταλλα και όχι κερί που ενδεχομένως να κρατήσει αυτή την ουσία.\nΤέλος θα ήθελα να γνωρίζω ποιος δίνει την οδηγία αυτή διότι άλλο είναι να διαβάζω πως θα κάνω ένα τριπλοκυψελίδιο και άλλο να θεραπεύω ασθένειες . Ευχαριστώ Τάσος Αχτσής. (melitasos)\nΕμφανίσεις Περιεχομένου : 10871916


Βγάζουν τον στρατό στον δρόμο για τα σκουπίδια! | markos.tv\nΑρχική » Βγάζουν τον στρατό στον δρόμο για τα σκουπίδια!\n17/10/2011 - 22:16\nΒγάζουν τον στρατό στον δρόμο για τα σκουπίδια!\nΛίγες ώρες αργότερα, ο κ. Καμίνης, μιλώντας στον real fm 97.8 και την εκπομπή της Κάτιας Μακρή, υποστήριξε ότι ουδέποτε προχώρησε σε αυτή τη δήλωση: «Είναι αστείο να λέγεται ότι έχω κάνει τέτοια δήλωση από την στιγμή που εκκρεμεί η υπόθεση για το αν είναι παράνομη και καταχρηστική η απεργία».\nΠαράλληλα, ο δήμαρχος Αθηναίων τόνισε ότι έλαβε διαβεβαιώσεις από τους εργαζομένους στην καθαριότητα ότι θα μαζέψουν τα απορρίμματα από όλα τα ευαίσθητα σημεία. O κ. Καμίνης σημείωσε ότι έχει έρθει σε συμφωνία με τους εργαζόμενους στο δήμος Αθηναίων ώστε να μαζευτούν τα σκουπίδια από όλους τους δρόμους του κέντρου από τους οποίους θα περάσουν οι πορείες τις επόμενες ημέρες, ενώ απέφυγε να προβλέψει το χρόνο κατά τον οποία θα έχει ολοκληρωθεί η αποκομιδή των απορριμμάτων.\nΕπίθεση από αγνώστους δέχτηκε το πρωί ένα ακόμη ιδιωτικό απορριμματοφόρο το οποίο έκανε αποκομιδή απορριμμάτων στη Νέα Ιωνία.\nΣύμφωνα με την αστυνομία, οι δράστες πέταξαν εύφλεκτο αντικείμενο στην καμπίνα του οδηγού, το οποίο είχε ως αποτέλεσμα ο χώρος σε ελάχιστα δευτερόλεπτα να «λαμπαδιάσει», ενώ ο οδηγός πρόλαβε έγκαιρα να εγκαταλείψει το όχημα.\nΣτο μεταξύ, σε αναβολή οδηγήθηκε η εκδίκαση της προσφυγής του Δήμου Αθηναίων, ώστε να κηρυχθεί παράνομη και καταχρηστική η απεργία των εργαζομένων στην καθαριότητα. Η αγωγή του Δήμου αναμένεται να συζητηθεί αύριο Τρίτη.\nΧθες, σε μία σκληρή ανακοίνωση της, η ΠΟΕ ΟΤΑ χαρακτηρίσε «συνήγορο της κυβέρνησης» τον Δήμαρχο Αθηναίων και κάνει λόγο για «μία εντελώς παράνομη διαδικασία με την οποία ζητάει να απαγορευτεί η συμμετοχή της ΠΟΕ ΟΤΑ και στη 48ωρη γενική απεργία της ΓΣΕΕ και ΑΔΕΔΥ στις 19 και 20 Οκτωβρίου».\nΠαράλληλα, η ομοσπονδία σκληραίνει τη στάση της και απειλεί με «κλεφτοπόλεμο» και καταλήψεις. Πιο συγκεκριμένα, η ΠΟΕ ΟΤΑ προγραμματίζει μαζικές συγκεντρώσεις και διαμαρτυρίες κατά της αποκομιδής των σκουπιδιών από ιδιωτικές εταιρίες και κλείνει όλες τις υπηρεσίες, ενώ έχει απευθύνει κάλεσμα για καταλήψεις σε όλα τα δημοτικά κτίρια. Επίσης, έχει καλέσει τα σωματεία-μέλη της να συγκροτήσουν «απεργιακές φρουρές παντού για να οδηγήσουν σε πλήρη παράλυση τον απεργοσπαστικό μηχανισμό των ιδιωτών και ταυτόχρονα, θα θέσουν εκτός λειτουργίας όλες της υπηρεσίες των ΟΤΑ».\nΗ ΠΟΕ ΟΤΑ δηλώνει ότι από σήμερα ακυρώνει τα δρομολόγια εξυπηρέτησης για τα απορρίμματα νοσοκομείων, λαϊκών αγορών και σχολείων.\nΑποδοκίμασαν τον Π. Κουκουλόπουλο\nΑπό το έκρυθμο κλίμα που έχει δημιουργηθεί δεν έλειψαν και οι αποδοκιμασίες. Ο υφυπουργός Εσωτερικών, Πάρις Κουκουλόπουλος βρέθηκε χθες στην πλατεία Κολωνακίου και δέχθηκε φραστική επίθεση από εργαζόμενους της ΠΟΕ ΟΤΑ.\nΟι υπάλληλοι τον πλησίασαν σε έντονο ύφος για να εκφράσουν τα παράπονα τους και ο υφυπουργός αρνήθηκε να κάνει διάλογο μαζί τους. Στη συνέχεια, κατευθύνθηκε στο αυτοκίνητο του και αποχώρησε.\nΣυνοδεία αστυνομικών δυνάμεων η αποκομιδή\nΥπό το βλέμμα των ανδρών των ΜΑΤ δεκάδες ιδιωτικά απορριμματοφόρα ξεκίνησαν χθες την αποκομιδή των σκουπιδιών και περνούσαν την πόρτα του ΧΥΤΑ Φυλής. Τα ξημερώματα της Κυριακής παρουσία του εισαγγελέα αστυνομικοί αιφνιδίασαν μερίδα εργαζομένων που περιφρουρούσε τον χώρο και κατέλαβαν τον ΧΥΤΑ.\nΑπό την πλευρά της η ΠΟΕ ΟΤΑ κατηγόρησε την κυβέρνηση ότι «απέναντι στο διογκούμενο κύμα αγανάκτησης και έντασης των εργατικών αγώνων προχώρησε στο μοναδικό "όπλο" που της έχει απομείνει. Την χρήση της αστυνομικής βίας, τις δικαστικές παρεμβάσεις και τους απεργοσπαστικούς μηχανισμούς που έχει στήσει με τους ιδιώτες "φίλους" της».\nΠαράλληλα, επεσήμανε ότι η είσοδος των ΜΑΤ στον ΧΥΤΑ είναι «κενό γράμμα» καθώς όλοι οι εργαζόμενοι στην Τοπική Αυτοδιοίκηση βρίσκονται σε θέση μάχης εντείνοντας και κλιμακώνοντας τις μορφές πάλης με την καθολική τους συμμετοχή στην απεργία της Ομοσπονδίας.


Για πρώτη φορά στην ιστορία του το Εθνικό Θέατρο παρουσιάζει παράσταση με καθολική προσβασιμότητα!\nΓια πρώτη φορά στην ιστορία του, το Εθνικό Θέατρο παρουσιάζει την Πέμπτη 17 Μαΐου μια παράσταση που θα έχουν πρόσβαση θεατές με κώφωση, τύφλωση ή περιορισμένη όραση.\nΓιώργος Κιμούλης: Η ευτυχία βρίσκεται στη συλλογικότητα\nΣήμερα ο κόσμος βρίσκεται σε ένα πλήρες αδιέξοδο. Η μοναξιά του σύγχρονου πολίτη δεν αντέχεται. Ο Έλληνας όμως έχει την τάση φαντάζεται μόνο, έστω κι αν δεν ζει αυτά που φαντάζεται.\nΣε 15 μήνες φυλάκιση για χρέη προς το Δημόσιο καταδικάστηκε ο Γιώργος Κιμούλης\nΣε φυλάκιση 15 μηνών καταδικάστηκε ο ηθοποιός Γιώργος Κιμούλης για χρέη προς το Δημόσιο ύψους 250.000 ευρώ, επειδή έχασε τη ρύθμιση στην οποία είχε ενταχθεί.


Η χαρά Εκδόσεις Εκδόσεις των Φίλων Βιβλιοπωλείο Λεμόνι\n"La joie" (Πρωτότυπος τίτλος στα γαλλικά)\nΈκδοση: Νοέμβριος 1984 από "Εκδόσεις των Φίλων"\nΣελ.:244 (20χ13), Μαλακό εξώφυλλο\n[...] Η "Χαρά" μας προσκαλεί σε ένα ακοίμητο και τραγικό συμπόσιο αγρύπνιας, συνεχών εκπλήξεων και θάμβους. Οι σελίδες της πλέκονται με τις πιο ζοφερές στιγμές του ανθρώπινου άδη, για να ανοίγουν ταυτόχρονα λυτρωτικές ρωγμές και πρωτοφανούς κόσμους στην προσωπική μας συνείδηση. Αποτελεί τραγωδία η οποία παραστέκει με αγάπη στο φρικτό τελεστήρι των ψυχών για να φανερώνει συνεχώς τα "άδηλα και τα κρύφια" του ακοίμητου κόσμου της αγιότητας, της ανακτισμένης παιδικότητας, του τραγικού μεγαλείου. Ευρύνει και φωτίζει τους ορίζοντες μας, αποτελεί αριστουργήμα.\nΜυθιστόρημα με υψηλή τέχνη, ξεπερνάει σαφέστατα τις προοπτικές της λογοτεχνίας, προσεγγίζοντας ανεπανάληπτα τα μεγάλα και αξεπέραστα προβλήματα της ζωής μας, φωτίζοντας τα αποκαλυπτικά. Διαβάζοντας τούτο το ζωντανό κείμενο -είναι πραγματικά απαιτητικό- θα ανακαλύψετε τις αλήθειες της ζωής σας, θα εντυπωσιαστείτε ουσιαστικά.\n(2017) Ημερολόγιο ενός επαρχιακού εφημερίου, Πόλις


Οδηγός επιβίωσης: Πώς θα δουν και οι ιδιοκτήτες ακινήτων το χρώμα του χρήματος | Liberal Markets\nΈστω και τελευταίοι από όλους, οι ιδιοκτήτες ακινήτων θα αρχίσουν να βλέπουν και αυτοί μέσα στο αμέσως επόμενο χρονικό διάστημα το χρώμα του (κρατικού) χρήματος. Το «πακέτο» περιλαμβάνει επιστροφές φόρου για όσους υπέστησαν κούρεμα ενοικίου από τον Μάρτιο και μετά, επιδοτήσεις στεγαστικών δανείων για όσους έκαναν αίτηση στο πρόγραμμα «ΓΕΦΥΡΑ» αλλά και κατάθεση «ζεστού χρήματος» στον τραπεζικό λογαριασμό για όσους υποστούν κούρεμα ενοικίου και μέσα στον Νοέμβριο. Βέβαια, το χρώμα του (κρατικού) χρήματος δεν θα φανεί χωρίς κόπο. Θα χρειαστούν διορθώσεις λαθών και νέες αιτήσεις σε ηλεκτρονικές πλατφόρμες το αμέσως επόμενο χρονικό διάστημα.\nΟι ιδιοκτήτες ακινήτων, μπορούν να θεωρούν εαυτούς τους αδικημένους της πολιτικής στήριξης που ακολουθεί μέχρι σήμερα η κυβέρνηση καθώς ακόμη και τα μέτρα που τους αφορούν, δεν έχουν υλοποιηθεί στην πράξη για το σύνολο των δικαιούχων. Χαρακτηριστικό παράδειγμα, η παροχή επιστροφής φόρου σε όσους ιδιοκτήτες υπέστησαν κούρεμα ενοικίου στο διάστημα από τον Μάρτιο και μετά. Δεκάδες χιλιάδες αιτήσεις μπήκαν από την ΑΑΔΕ στην δεξαμενή των «αιτήσεων που περιέχουν λάθη» καθώς δεν κατέστη δυνατόν είτε να γίνει διασταύρωση των πληροφοριών μεταξύ των διαφορετικών δηλώσεων συνιδιοκτητών είτε να «ταιριάξει» το αναγραφόμενο μίσθωμα στην περίφημη δήλωση COVID με το αντίστοιχο ποσό στο ηλεκτρονικό συμβόλαιο που έχει αναρτηθεί στο Taxis.\nH ΑΑΔΕ έχει αναλάβει να στείλει ειδοποιήσεις σε όσους έχουν κάνει λάθη προκειμένου αυτά να διορθωθούν και (στη συνέχεια) να πιστωθούν οι επιστροφές φόρου οι οποίες υπολογίζονται με την ακόλουθη αναλογία: Για κάθε 100 ευρώ «κουρεμένου» ενοικίου, 30 ευρώ επιστροφή φόρου. Ψάχνοντας τις δηλώσεις (σε μια προσπάθεια να εντοπιστούν λάθη) η ΑΑΔΕ συμπέρανε ότι υπάρχουν ιδιοκτήτες οι οποίοι δικαιούνται επιστροφής φόρου οι οποίοι όμως έχουν ήδη εξοφλήσει όλες τους τις υποχρεώσεις. Τι θα γίνει με αυτούς τους φορολογούμενους; Προφανώς θα τους μείνει ένα πιστωτικό υπόλοιπο προς συμψηφισμό στο άμεσο μέλλον.\nΕκκρεμότητα δεύτερη για τους ιδιοκτήτες ακινήτων η οποία μάλιστα θα πρέπει να κλείσει άμεσα: στις παλαιές μισθώσεις, έχει δοθεί χρονικό περιθώριο μέχρι τον Δεκέμβριο να υποβληθούν τα ηλεκτρονικά μισθωτήρια που αυτή τη στιγμή δεν υπάρχουν. Επειδή η… βαλίτσα με τα κουρέματα ενοικίων πάει μακριά και ουδείς μπορεί να γνωρίζει ποιοι θα χαρακτηριστούν πληττόμενοι στο αμέσως επόμενο χρονικό διάστημα, καλό θα είναι να υπάρχει ηλεκτρονικό συμβόλαιο για όλες τις μισθώσεις που έχει ο καθένας στο όνομά του. Και αυτό διότι χωρίς αυτό, δεν θα δίνεται καμία παροχή.\nΣτο τέλος Νοεμβρίου, θα αρχίσουν να καταβάλλονται οι επιδοτήσεις σε όσους έκαναν αίτηση στο πρόγραμμα ΓΕΦΥΡΑ. Το σενάριο είναι έτοιμο: Στο τέλος Νοεμβρίου, σε όσους δεν έχουν ζητήσει «πάγωμα» στην καταβολή των δόσεων θα δοθούν ακόμη και τρεις δόσεις μαζεμένες ώστε να «πέσει χρήμα» στην αγορά. Όσοι πάλι έχουν ζητήσει πάγωμα των δόσεων μέχρι το τέλος του χρόνου, θα δουν το χρήμα του χρήματος από Ιανουάριο. Όσο για αυτούς που πρέπει να κάνουν ρύθμιση, πρώτα θα καταλήξουν σε συμφωνία με την τράπεζα και μετά θα λάβουν την επιδότηση η οποία θα υπολογίζεται επί της συμφωνημένης δόσης.\nΗ χρονιά θα κλείσει με το «δώρο Χριστουγέννων» (έτσι το βάφτισε η ΠΟΜΙΔΑ) στους ιδιοκτήτες ακινήτων οι οποίοι θα υποστούν κούρεμα στο ενοίκιο του Νοεμβρίου. Το δώρο θα είναι ίσο με το 50% της ζημιάς. Στα 100 ευρώ κουρέματος, τα 50 ευρώ θα εμφανίζονται στον τραπεζικό λογαριασμό. Πότε θα γίνει αυτό; Τον Δεκέμβριο καθώς θα πρέπει πρώτα να υποβληθούν ηλεκτρονικές αιτήσεις μέσω των οποίων θα γνωστοποιηθεί και ο IBAN.